open-index/open-wikipedia-markdown huggingface dataset:
പ്രസീത ചാലക്കുടി

ഒരു നാടൻപാട്ട് കലാകാരിയാണ് **പ്രസീത ചാലക്കുടി**.

## ജീവിതരേഖ
ചാലക്കുടിക്കു കിഴക്ക് കാഞ്ഞിരപ്പിള്ളി മടപ്പാട്ടുപറമ്പിൽ ഉണ്ണിച്ചെക്കന്റെയും വള്ളിയുടെയും രണ്ടു മക്കളിൽ ഇളയവളായ പ്രസീതക്കു കുട്ടിയായിരിക്കുമ്പോഴേ കർഷകത്തൊഴിലാളിയായ അച്ഛനിൽ നിന്നും അമ്മയുടെ അമ്മാവൻ ചാത്തുണ്ണിയിൽ നിന്നും  നാടൻ പാട്ടുകൾ കേട്ട് പഠിക്കുവാൻ സാധിച്ചു . വേളൂർക്കര യു.പി.യിലും പരിയാരം  സെന്റ്‌ ജോർജ് ഹൈസ്കൂളിലും ചാലക്കുടി കോൺവെന്റ് ഗേൾസ് ഹയർ സെക്കൻഡറി ഹൈസ്കൂളിലും  ആയിരുന്നു പ്രാഥമിക വിദ്യഭ്യാസം . ഫോക്‌ലോറിൽ എം.ഫില്ലും നെറ്റും നേടിയ  ഈ ഗ്രാമീണഗായിക ഉത്തരകേരളത്തിലെ പുലയരുടെ നാടൻ പാട്ടുകൾ എന്ന വിഷയത്തിൽ കേരളകലാമണ്ഡലത്തിൽ പിഎച്ച് ഡി. ചെയ്തിട്ടുണ്ട് .നടനും ഗായകനുമായ **മനോജ്** പെരുമ്പിലാവാണ് ഭർത്താവ്. എൽ.കെ.ജി. വിദ്യാർഥിയായ **കാളിദാസ്** ഏകമകൻ.

## ജീവിതത്തിലെ വഴിത്തിരിവ്
2002-ൽ കേരളവർമ കോളേജിൽ ബി.എസ്‌സി.ക്കു ചേർന്നതാണ് ജീവിതത്തിലെ  വഴിത്തിരിവായത്. അവിടെവെച്ചാണ്  കവി ഏങ്ങണ്ടിയൂർ ചന്ദ്രശഖരനും മറ്റും ഭാഗമായിരുന്ന **ജനനയന** എന്ന നാടൻ പാട്ടുസംഘടനയുമായി അടുക്കുന്നത് .ജനനയനയുടെ **നിന്നെക്കാണാനെന്നെക്കാളും ചന്തം തോന്നും കുഞ്ഞിപ്പെണ്ണേ  എന്നിട്ടെന്തേ നിന്നെക്കെട്ടാൻ  ഇന്നു വരെ വന്നില്ലാരും** എന്ന നാടൻ പാട്ടു പ്രസീത എത്തും വരെ മറ്റൊരു കുട്ടിയാണ്  പാടിയിരുന്നത്. ഗാനരചയിതാവു തന്നെയാണ് ഒരു പരീക്ഷണമെന്നോണം പുതിയ കുട്ടിയെക്കൊണ്ട് പാടിക്കാം എന്ന തീരുമാനത്തിലെത്തുന്നത്. അതോടെ പാട്ടിന്റെ ശ്രുതിയും ഗതിയും മാറിയതോടൊപ്പം പ്രസീതയുടെ ജീവിതവും മാറി .നാൽപ്പതിലധികം തവണ ഗൾഫ്‌നാടുകൾ സന്ദർശിച്ചിട്ടുള്ള ഈ ഗായിക  2010  ൽ  **പതി ഫോക്ക് അക്കാദമി** എന്ന സ്വന്തം കലാസമിതിക്ക് രൂപംനൽകി.നാടൻപാട്ടുകളും കലാരൂപങ്ങളും കോർത്തിണക്കിക്കൊണ്ടുള്ള ഇവരുടെ സ്റ്റേജ്‌ ഷോയിൽ പതിനെട്ടോളം കലാകാരന്മാരാണ് പങ്കെടുക്കുന്നത്. മുടിയാട്ടം, **മലവാഴിയാട്ടം**, മയിലാട്ടം, കരകാട്ടം, വട്ടമുടി, കരിങ്കാളി, **ക്ഷേത്രപാലകൻ** തുടങ്ങിയ വ്യത്യസ്ത കലാരൂപങ്ങളെ അതിന്റെ തനിമയിൽ പരിചയപ്പെടുത്താനുള്ള ശ്രമമാണ് അക്കാദമിയുടെത്. പിഗ്മാൻ ,വസന്തത്തിന്റെ കനൽ വഴികൾ എന്നീ മലയാള ചലച്ചിത്രങ്ങളിൽ പ്രസീത പാട്ടുകൾ പാടിയിട്ടുണ്ട്  , .

## ശ്രദ്ധേയമായ നാടൻ പാട്ടുകൾ
*പ്രസീതയുടെ  **നിന്നെക്കാണാനെന്നെക്കാളും ചന്തം തോന്നും കുഞ്ഞിപ്പെണ്ണേ** എന്ന നാടൻ പാട്ടു ആറു ലക്ഷം പേരാണ് യൂട്യൂബിൽ മാത്രം ആസ്വദിച്ചത്
*ഇഞ്ചക്കാട് ബാലചന്ദ്രന്റെ **ഇനിവരുന്നൊരു തലമുറയ്ക്ക്** എന്ന പ്രശസ്ത പരിസ്ഥിതി ഗാനം പ്രസീതയുടെ ശബ്ദത്തിൽ  ആൽബമായി പുറത്തിറങ്ങി
***കുട്ടാ കുട്ടാ കരയല്ലേ കുട്ടാ**

## അവലംബം


വർഗ്ഗം:നാടൻപാട്ടുകാർ
ബാജിറാവു I

ഭാരതത്തിലെ മറാഠ സാമ്രാജ്യത്തിന്റെ ജനറൽ ആയിരുന്നു **ബാജി റാവു I** (ഓഗസ്റ്റ് 18, 1700 - ഏപ്രിൽ 28, 1740 ) 1720 മുതൽ മരണം വരെ അദ്ദേഹം അഞ്ചാം മറാത്ത ഛത്രപതി (ചക്രവർത്തി ) ഷാഹുവിൻറെ പേഷ്വ (ജനറൽ) ആയി സേവനം ചെയ്തു. **ബാജിറാവു ബല്ലാൾ** എന്ന പേരിലും ഇദ്ദേഹം അറിയപ്പെടുന്നു.
## ഇതും കാണുക
* മറാഠ സാമ്രാജ്യം
* ശിവാജി
* മുഗൾ സാമ്രാജ്യം
* Bhonsle dynasty
* പേഷ്വ
* Bhat family
* Maratha emperors

## അവലംബം

## കൂടുതൽ വായനയ്ക്ക്
* Palsolkar, Col. R. D. *Bajirao I: An Outstanding Indian Cavalry General,* India: Reliance Publishers, 248pp, 1995, .
* Paul, E. Jaiwant. *Baji Rao - The Warrior Peshwa,* India: Roli Books Pvt Ltd, 184pp, .
* Dighe, V.G. *Peshwa Bajirao I and the Maratha Expansion*, 1944
* N. S. Inamdar, *Rau* (1972), a historical novel about Baji Rao and Mastani. 
* Godse, D. G. *Mastani*, Popular Prakashan, 1989 

## പുറം കണ്ണികൾ

* Shaniwar Wada - the Peshwa palace at Pune 

വർഗ്ഗം:മറാഠികൾ
വർഗ്ഗം:ഹിന്ദു രാജാക്കന്മാർ
വർഗ്ഗം:1740-ൽ മരിച്ചവർ
വർഗ്ഗം:1700-ൽ ജനിച്ചവർ
ലൂസിഫെറിൻ

ജൈവദീപ്തി പ്രതിഭാസം പ്രകടിപ്പിക്കുന്ന ജീവികളിൽ പ്രകാശം പുറപ്പെടുവിക്കുന്നതിന് വേണ്ടി പ്രയോജനപ്പെടുത്തുന്ന ഒരു രാസ സംയുക്തമാണ് **ലൂസിഫെറിൻ** (from the Latin *lucifer*, "light-bringer").
ലൂസിഫെറേസ് എന്ന രാസാഗ്നിയുടെ സാന്നിദ്ധ്യത്തിൽ ഓക്സീകരണം നടക്കുമ്പോഴാണ് ലൂസിഫെറിൻ പ്രകാശ ഊർജ്ജം പുറന്തള്ളുന്നത്. പല ജീവികളിലും കാണപ്പെടുന്ന ലൂസിഫെറിൻ തമ്മിൽ വ്യത്യാസം കാണപ്പെടുന്നുണ്ട്. അതിനാൽത്തന്നെ, അവയിൽ നടക്കുന്ന രാസമാറ്റങ്ങൾക്കും വ്യത്യസ്തതയുണ്ട്. എന്നാൽ, തന്മാത്രാതലത്തിലുള്ള ഓക്സിജനുമായി ചേർന്നാണ് ഇവയിലെല്ലാം രാസമാറ്റം നടന്ന് പ്രകാശം പരക്കുന്നത് എന്നത് ശ്രദ്ധേയമാണ്.
## ഇനങ്ങൾ
### മിന്നാമിനുങ്ങ് ലൂസിഫെറിൻ
ലഘുചിത്രം|മിന്നാമിനുങ്ങ്
മിന്നാമിനുങ്ങിൽ കാണപ്പെടുന്നത് ഇതാണ് (Firefly luciferin).   പ്രകാശം പൊഴിക്കുന്നതിന് ഓക്സിജനു പുറമേ അഡിനോസിൻ ട്രൈഫോസ്ഫേറ്റ് കൂടി ആവശ്യമാണ്.

### ലാറ്റിയ ലൂസിഫെറിൻ
ഒച്ച് വിഭാഗം ജീവികളിൽ കാണപ്പെടുന്നതാണ് 'ലാറ്റിയ ലൂസിഫെറിൻ'  (Latia luciferin) 
### ബാക്ടീരിയൽ ലൂസിഫെറിൻ
ബയോലൂമിനെസെന്റ് ബാക്ടീരിയയിൽ കാണപ്പെടുന്നതാണ് 'ബാക്ടീരിയൽ ലൂസിഫെറിൻ'. ഫ്ലാവിൻ ന്യൂക്ലിയോടൈഡ്, ഫാറ്റി ആൾഡിഹൈഡ് എന്നിവയാണ് ഇതിന്റെ ഘടകങ്ങൾ
### ഫംഗസ്
'3-hydroxy hispidin' ഫംഗസിൽ കാണപ്പെടുന്നു. 
### ഡൈനോ ഫ്ലാജല്ലേറ്റ് ലൂസിഫെറിൻ
ഹരിതകം അടങ്ങിയ സൂക്ഷ്മജീവികളിൽ കാണപ്പെടുന്ന ലൂസി ഫെറിൻ ആണ് 'ഡൈനോ ഫ്ലാജല്ലേറ്റ് ലൂസിഫെറിൻ'.
## ചിത്രശാല

Image:Firefly luciferin.svg|thumb|200px|മിന്നാമിനുങ്ങ് ലൂസിഫെറിൻ 
Image:Luciferin Latia.png|thumb|200px|ലാറ്റിയ ലൂസിഫെറിൻ
File:Flavin mononucleotide v2.svg|thumb|200px|ബാക്ടീരിയൽ ലൂസിഫെറിൻ
File:Luciferin dinoflagellate.svg|thumb|200px|ഡൈനോ ഫ്ലാജല്ലേറ്റ് ലൂസിഫെറിൻ 


## അവലംബം

വർഗ്ഗം:ജൈവദീപ്തി
പഹേലി

അമോൽ പാലേക്കറിൻറെ സംവിധാനത്തിൽ 2005 ജൂൺ 24 ന് പുറത്തിറങ്ങിയ ബോളിവുഡ് ഫാന്റസി ചലച്ചിത്രമാണ് **പഹേലി** (English: *Riddle*). വിജയദൻ ദിതയുടെ രാജസ്ഥാനി ഭാഷയിലുള്ള ചെറുകഥയെ അടിസ്ഥാനമാക്കിയുള്ള ഈ ചിത്രം ജൂഹി ചൗള, ആസിസ് മിർസ, സഞ്ജീവ് ചൗള, ഷാരൂഖ് ഖാൻ എന്നിവർ ചേർന്ന് നിർമ്മാണം നിർവഹിച്ചിരിക്കുന്നു. മണി കൗലിന്റെ 1973 ൽ പുറത്തിറങ്ങിയ ഹിന്ദി ചിത്രമായ 'ദുവിധ'യുടെ റീമേക്കുകൂടിയാണ് ഈ ചിത്രം. സുനിൽ ഷെട്ടി, ജൂഹി ചൗള, രാജ്പാൽ യാദവ്, അമിതാഭ് ബച്ചൻ എന്നിവരാണ് ചിത്രത്തിലെ മറ്റ് അഭിനേതാക്കൾ.

## അവലംബം

വർഗ്ഗം:2005-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ
ശബരിമല (വിവക്ഷകൾ)

* ശബരിമല - പത്തനംതിട്ടയിൽ സ്ഥിതിചെയ്യുന്ന ഒരു സ്ഥലം
* ശബരിമല ധർമ്മശാസ്താക്ഷേത്രം - ശബരിമലയിൽ സ്ഥിതിചെയ്യുന്ന ക്ഷേത്രം
ലൂയിസ സ്വയിൻ

**ലൂയിസ ആൻ സ്വയിൻ** (മുമ്പ്, ഗാർഡ്നർ; 1801, നോർഫോക്, വിർജീനിയ - ജനുവരി 25, 1880, ലൂഥർവില്ലെ, മേരിലാൻഡ്) അമേരിക്കൻ ഐക്യനാടുകളിലെ ഒരു പൊതു തിരഞ്ഞെടുപ്പിൽ വോട്ടുചെയ്ത ആദ്യ വനിതയായിരുന്നു. 1870 സെപ്തംബർ 6-ന് വയോമിങ്ങിലെ ലറാമിയിൽ അവർ തൻറെ വോട്ടു രേഖപ്പെടുത്തി.

## ജീവിതരേഖ
ഒരു നാവികന്റെ പുത്രിയായി ജനിച്ച ലൂയിസ ആൻ ഗാർഡ്നറിന് 7 വയസു പ്രായമുളളപ്പോൾ പിതാവിനെ കടലിൽ കാണാതായി. മാതാവിനൊപ്പം അവർ തെക്കൻ കരോലിനയിലെ ചാർലെസ്റ്റണിലേയ്ക്കു പോകുകയും അവിടെവച്ച് മാതാവ് മരണമടയുകയും ചെയ്തു. അനാഥയായിത്തീർന്ന ലൂയിസ, അമ്മാവനായ എഫ്രേം ഗാർഡ്നറോടൊപ്പം താമസിക്കുവാനായി  ബാൾട്ടിമോറിലേയ്ക്കു പോയി. ബാൾട്ടിമോറിലായിരിക്കുന്ന കാലത്ത് ഒരു കസേര നിർമ്മാണ ശാല നടത്തിയിരുന്ന സ്റ്റീഫൻ സ്വയിനെ കണ്ടുമുട്ടുകയും 1821 ൽ അവർ വിവാഹിതരാകുകയും ചെയ്തു. അവരുടെ നാലാമത്തെ കുട്ടിക്ക് ആറാഴ്ച്ച പ്രായമായപ്പോൾ സ്റ്റീഫൻ സ്വയിൻ കസേര നിർമ്മാണശാല വിറ്റഴിക്കുകയും കുടുംബം ആദ്യം ഓഹായോയിലെ സാനെസ്വില്ലെയിലേയ്ക്കു പിന്നീട് ഇന്ത്യാനയിലേയ്ക്കും പോയി. 1869 ൽ അവരുടെ പുത്രൻ ആൽഫ്രെഡും, അദ്ദേഹത്തിന്റെ കുടുംബവും വയോമിങ്ങിലെ പുതിയ പട്ടണമായ ലാറമിയിലേയ്ക്കു മാറിയപ്പോൾ സ്വയിൻ ദമ്പതിമാരും അവരോടൌപ്പം ചേർന്നു.

## അവലംബം

വർഗ്ഗം:1801-ൽ ജനിച്ചവർ
വർഗ്ഗം:1880-ൽ മരിച്ചവർ
ചാന്ദിനി ശ്രീധരൻ

ദക്ഷിണേന്ത്യൻ സിനിമകളിൽ പ്രത്യക്ഷപ്പെടുന്ന ഒരു ഇന്ത്യൻ നടിയാണ് **ചാന്ദിനി ശ്രീധരൻ**. 2013 ലെ തമിഴ് ചിത്രമായ ഐതിന്ത ഐ ഇന്തുവിൽ അഭിനയിച്ചു. തെലുങ്ക് ചിത്രമായ *ചക്കിയിനിന്ത* (2014) ,''കെ.എൽ. 10 പത്ത്''  (2015), ഡർവിന്റെ (2016), അള്ള് രാമേന്ദ്രൻ(2019) എന്നീ മലയാള സിനിമകളിലും അഭിനയിച്ചു. 

## കരിയർ
2013-ൽ, ശശി സംവിധാനം ചെയ്ത ‘ഐതിന്ത ഐതിന്താ ഐതിൻ’ എന്ന തമിഴ് ചിത്രത്തിലാണ് ചാന്ദിനി ശ്രീധരൻ ആദ്യമായി അഭിനയിച്ചത്. ഈ ചിത്രത്തിൽ ഭരതിന്റെ നായികയായിരുന്നു. ചിത്രവുമായി ബന്ധപ്പെട്ട്&nbsp; മ്രിതിക എന്ന പേരിലാണ് അവർ അറിയപ്പെട്ടിരുന്നത്. &nbsp;ചാന്ദിനിയുടെ രണ്ടാമത്തെ ചിത്രം വേമ റെഡ്ഡി സംവിധാനം ചെയ്ത ചക്കിലഗിന്ത എന്ന തെലുങ്കു ഭാഷാ ചിത്രമായിരുന്നു. &nbsp;ഈ ചിത്രത്തിൽ സുമന്ത് അശ്വിനൊപ്പം നായികയായി അഭിനയിച്ചു. ഈ ചിത്രവുമായി ബന്ധപ്പെട്ട് അവർ റെഹാന എന്ന പേരിൽ അറിയപ്പെട്ടു. മൂന്നാമത്തെ ചിത്രം മുഹ്സിൻ&nbsp; പരാരി സംവിധാനം ചെയ്ത് ഉണ്ണി മുകുന്ദന്റെ നായികയായി അഭിനയിച്ച KL 10 പത്ത് എന്ന മലയാളചിത്രമായിരുന്നു. ഇപ്രാവശ്യം തന്റെ യഥാർത്ഥ പേരു സിനിമയിൽ ഉപയോഗിക്കുകയും ഭാവിയിൽ സിനിമാ വ്യവസായത്തിൽ ഈ പേരിൽ അറിയപ്പെടാൻ തീരുമാനിക്കുകയും ചെയ്തു. പിന്നീട് ജിജോ ആന്റണി സംവിധാനം ചെയ്ത ഡാർവിന്റെ പരിണാമം എന്ന ചിത്രത്തിൽ പൃഥ്വിരാജിന്റെ നായികയായി വേഷമിട്ടിരുന്നു.

## സിനിമകൾ

## അവലംബം
## പുറത്തേക്കുള്ള കണ്ണികൾ

* 
വർഗ്ഗം:മലയാളചലച്ചിത്രനടിമാർ
വർഗ്ഗം:കന്നഡചലച്ചിത്ര നടിമാർ
വർഗ്ഗം:തെലുഗു ചലച്ചിത്രനടിമാർ
വർഗ്ഗം:തമിഴ്‌ചലച്ചിത്ര നടിമാർ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:ഇന്ത്യൻ ചലച്ചിത്ര നടിമാർ
വർഗ്ഗം:ജീവിച്ചിരിക്കുന്നവർ
വർഗ്ഗം:Pages with unreviewed translations
നാഷണൽ പിഗ് ഡേ

പന്നിയെ വിശേഷമായി ആഘോഷിക്കാൻ മാർച്ച് 1 ന് യുണൈറ്റഡ് സ്റ്റേറ്റ്സിൽ വർഷം തോറും  നടക്കുന്ന ഒരു പരിപാടിയാണ് **നാഷണൽ പിഗ് ഡേ**.1972 ൽ നോർത്ത് കരോലിനയിലെ ബീഫോർട്ടിലെ സിസ്റ്റേഴ്സ് മേരി ലിനേ രാവേ, ടെക്സസിലെ ലുബ്ബോക്കിൽ അധ്യാപികയായ എല്ലൻ സ്റ്റാൻലി എന്നിവരാണ് ഈ അവധി ദിനാഘോഷം ആരംഭിച്ചത്."പന്നിയുടെ ഭാഗത്ത് നിന്ന് ശരിയാണെങ്കിലും പൊതുവായി അംഗീകാരമില്ലാത്ത ഈ ജീവിയെ മനുഷ്യന്റെ ഏറ്റവും ബുദ്ധിപരമായ വളർത്തു മൃഗങ്ങളുടെ കൂട്ടത്തിലുൾപ്പെടുത്താനും, അതിന് ഉചിതമായ, സ്ഥാനം നൽകുക എന്നിവയാണ് രാവേ ആവശ്യപ്പെടുന്ന ദേശീയ പന്നി ദിനത്തിന്റെ ഉദ്ദേശ്യം.  ഈ അവധിദിവസം ഏറ്റവും കൂടുതൽ ആഘോഷിക്കുന്നത് മിഡ്വെസ്റ്റിലാണ് 

## അവലംബം

വർഗ്ഗം:അമേരിക്കൻ സംസ്കാരം
ഗീതാർത്ഥമു

ത്യാഗരാജസ്വാമികൾ സുരുട്ടിരാഗത്തിൽ ചിട്ടപ്പെടുത്തിയ ഒരു കൃതിയാണ് **ഗീതാർത്ഥമു **. 

## വരികളും അർത്ഥവും

## അവലംബം

## പുറത്തേക്കുള്ള കണ്ണികൾ
* ടി എം കൃഷ്ണയുടെ ദീർഘമായ ആലാപനം
* [[പന്തുള രമ]യുടെ ആലാപനം]
* [[ടി എം കൃഷ്ണ]യുടെ ആലാപനം]
* [[എം ഡി രാമനാഥൻ|എം ഡി രാമനാഥന്റെ] ആലാപനം]
* തഞ്ചാവൂർ എസ് കല്യാണരാമന്റെ ആലാപനം
* [[ഐശ്വര്യ വിദ്യ രഘുനാഥ്] ആലപിച്ചത്]
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ
വർഗ്ഗം:സുരുട്ടി രാഗത്തിൽ ചിട്ടപ്പെടുത്തിയ കൃതികൾ
തീരം തേടുന്നവർ

ജോസഫ് മാടപ്പള്ളി കഥയും തിരക്കഥയും സംഭാഷണവും രചിച്ച് പി. ചന്ദ്രകുമാർ സംവിധാനം ചെയ്ത് 1980-ൽ പുറത്തിറങ്ങിയ ഒരു മലയാളചലച്ചിത്രമാണ് ***തീരം തേടുന്നവർ*** പി. ചക്രപാണി , ശങ്കർ ഭട്ട് എന്നിവർ ചേർന്ന് നിർമ്മിച്ച ഈ ചിത്രത്തിൽ. പ്രേം നസീർ, സീമ, സുകുമാരൻ, ശങ്കരാടി എന്നിവരാണ് പ്രധാന വേഷങ്ങൾ ചെയ്തിരിക്കുന്നത് സത്യൻ അന്തിക്കാട് എഴുതിയ ചിത്രത്തിലെ ഗാനങ്ങൾക്ക് എം.എസ്.വിശ്വനാഥൻ  സംഗീതം നൽകി.

## അഭിനേതാക്കൾ

## ഗാനങ്ങൾ
ഗാനങ്ങൾ :സത്യൻ അന്തിക്കാട്ഈണം :എം.എസ്.വി

		
## അവലംബം

## പുറത്തേക്കുള്ള കണ്ണികൾ
* 

വർഗ്ഗം:1980-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:എം എസ് വിശ്വനാഥൻ സംഗീതം പകർന്ന ചലച്ചിത്രങ്ങൾ

വർഗ്ഗം:പി. ചന്ദ്രകുമാർ സംവിധാനം ചെയ്ത ചലച്ചിത്രങ്ങൾ
വർഗ്ഗം:സുകുമാരൻ അഭിനയിച്ച മലയാളചലച്ചിത്രങ്ങൾ
വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:സത്യൻ അന്തിക്കാടിന്റെ ഗാനങ്ങൾ
ഉണ്ട (ചലച്ചിത്രം)

മമ്മൂട്ടിയെ കേന്ദ്രകഥാപാത്രമാക്കി ഖാലിദ് റഹ്മാൻ സംവിധാനം ചെയ്ത ചിത്രമാണ് ***ഉണ്ട***. ഹർഷാദ് പി. കെ., ഖാലിദ് റഹ്മാൻ എന്നിവർ ചേർന്നാണ് ചിത്രത്തിന്റെ തിരക്കഥ തയ്യാറാക്കിയിരിക്കുന്നത്. കേരളത്തിൽ നിന്നുമുള്ള ഒരു പോലീസ് ഉദ്യോഗസ്ഥൻ ഇലക്ഷൻ ഡ്യൂട്ടിയുമായി ബന്ധപ്പെട്ട് നോർത്ത് ഇന്ത്യയിൽ എത്തുന്നതാണ് ചിത്രത്തിന്റെ കഥാപശ്ചാത്തലം.
 ചിത്രത്തിന്റെ സംഗീതസംവിധാനം നിർവഹിക്കുന്നത് പ്രശാന്ത് പിള്ളയാണ്. 2018 ഒക്ടോബറിൽ ചിത്രീകരണം തുടങ്ങിയ ചിത്രം 2019  ജൂൺ 14ന് പുറത്തിറങ്ങി.
## കഥാപശ്ചാത്തലം
പാർലമെന്റ് തിരഞ്ഞെടുപ്പിനായുള്ള വോട്ടെടുപ്പിനു വേണ്ടി കേരളത്തിൽ നിന്നും ഛത്തീസ്ഗഡിലെ മാവോയിസ്റ്റ് മേഖലയിലേക്ക് അയക്കപ്പെടുന്ന ഒൻപതംഗ കേരള പൊലീസ് സംഘത്തിന്റെ കഥയാണ് ഈ ചലച്ചിത്രത്തിൽ പറയുന്നത്. സബ് ഇൻസ്പെക്ടറായ സി.പി. മണികണ്ഠനാണ് ഈ സംഘത്തിന്റെ തലവൻ. 

## അഭിനേതാക്കൾ
* മമ്മൂട്ടി - എസ്.ഐ മണികണ്ഠൻ. സി.പി / മണി
* ഷൈൻ ടോം ചാക്കോ - ഹവിൽദാർ ജോജോ സാംസൺ
* രഞ്ജിത്ത് as സി.ഐ മാത്യൂസ് ആന്റണി
* അർജുൻ അശോകൻ - പി.സി ഗിരീഷ്. ടി.പി
* ഭഗവാൻ തിവാരി - കപിൽ ദേവ്
* ഓംകാർ ദാസ് മണിക്പുരി - കുണാൽചന്ദ്
* ജേക്കബ് ഗ്രിഗറി - പി.സി വർഗീസ് കുരുവിള
* കലാഭവൻ ഷാജോൺ - സാം ജെ. മാത്തൻ
* ദിലീഷ് പോത്തൻ
* ചിയൻ ഹോ ലൈയോ - Iടി.ബി.പി കമാന്റന്റ് ദകോത അകനിറ്റോ
* ആസിഫ് അലി - രാജൻ (Cameo Appearance)
* വിനയ് ഫോർട്ട് (Cameo Appearance)
* ഈശ്വരി റാവു - മണിയുടെ ഭാര്യ (Cameo Appearance)
* സുധി കോപ്പ (Cameo Appearance)
* റോണി ഡേവിഡ് - പി.സി അജി പീറ്റർ
* ലുക്ക്മാൻ - പി.സി ബിജു കുമാർ
* അഭിരാം പൊതുവാൾ - പി.സി ഉണ്ണിക്കൃഷ്ണൻ. എ
* നൗഷാദ് ബോംബെ - പി.സി നൗഷാദ് അലി
* ഗോകുലൻ - പി.സി ഗോകുലൻ ബാലചന്ദ്രൻ
* ഷഹീൻ - വിൻസന്റ് ജെയിംസ്

## അവലംബം

## പുറമേനിന്നുള്ള കണ്ണികൾ
* 
* 
* 
*
പാറോപ്പടി

കേരളത്തിലെ കോഴിക്കോട് ജില്ലയിലെ ഒരു പ്രദേശമാണ് **പാറോപ്പടി**. മലാപ്പറമ്പ് ഹൌസിംഗ് കോളനി, വെള്ളിമാട്കുന്ന്, കണ്ണാടിക്കൾ, ചേവരമ്പലം എന്നീ സ്ഥലങ്ങൾ തൊട്ടടുത്തുള്ള പ്രദേശങ്ങളാണ്.

വർഗ്ഗം:കോഴിക്കോട് ജില്ലയിലെ സ്ഥലങ്ങൾ
പ്രശാന്ത് പിള്ള

**പ്രശാന്ത് പിള്ള** (ജനനം: 8 സെപ്തംബർ 1981) ഒരു ഇന്ത്യൻ സംഗീത സംവിധായകൻ ആണ്.

## ആദ്യകാല ജീവിതം
ചെന്നൈയിൽ നിന്നും സൗണ്ട് എഞ്ചിനീയറിംഗിൽ ബിരുധം നേടിയ ശേഷം എ ആർ റഹ്മാന്റെ ശിക്ഷണത്തിൽ പരിശീലനം നേടി. അതിന് ശേഷം പൂനയിലേക്ക് താമസം മാറി, പിന്നീട് പരസ്യചിത്രങ്ങളിലും ഹ്രസ്വചിത്രങ്ങളിലും സംഗീത സംവിധാനം നിർവഹിച്ചു. 2004ൽ ടെലിവിഷനു വേണ്ടിയും റേഡിയോയ്ക്ക് വേണ്ടിയും ജിംഗിൾസ് കമ്പോസ് ചെയ്യാനുള്ള അവസരം ലഭിക്കുകയും അത് ജീവിതത്തിലെ വലിയ ഒരു വഴിത്തിരിവ് ആവുകയും ചെയ്തു. 2007ൽ ബെജോയ് നമ്പ്യാർ സംവിധാനം ചെയ്ത് റാഹു എന്ന ഹ്രസ്വചിത്രത്തിന് വേണ്ടി സംഗീത സംവിധാനം നിർവഹിച്ചു.

## സിനിമയും സംഗീതസംവിധാനവും
ലിജോ ജോസ് പെല്ലിശേരിയുടെ **നായകൻ**' എന്ന ചിത്രത്തിലൂടെയാണ് സിനിമ സംഗീത സംവിധായകനായി തുടക്കം കുറിച്ചത്. ഇന്ദ്രജിത്ത് സുകുമാരൻ, തിലകൻ, സിദ്ധിക്ക്, ജഗതി ശ്രീകുമാർ എന്നിവരായിരുന്നു ചിത്രത്തിലെ പ്രധാന കഥാപാത്രങ്ങൾ. പ്രശസ്ത സംഗീതസംവിധായകൻ എ ആർ റഹ്മാൻ ആയിരുന്നു ചിത്രത്തിലെ ഗാനങ്ങൾ റിലീസ് ചെയ്തത്.

## ചലച്ചിത്രം

### സിനിമകൾ

### Short Film

## പുരസ്കാരങ്ങൾ
* 2013 - ഏഷ്യാനെറ്റ് ഫിലിം അവാർഡ് 2014 - മികച്ച സംഗീത സംവിധായകൻ – ആമേൻ
* 2013 – പ്രെസ്റ്റിജ് വനിതാ ഫിലിം അവാർഡ് -  മികച്ച സംഗീത സംവിധായകൻ – ആമേൻ

## അവലംബം

## പുറത്തേക്കുള്ള കണ്ണികൾ
* പ്രശാന്ത് പിള്ളയുടെ ഔദ്യോഗിക വെബ്സൈറ്റ്
*  എ. ആർ. റഹ്മാനെ കണ്ടുമുട്ടിയപ്പോളുള്ള അനുഭവം 
* ഫെയ്സ്ബുക്ക് ഫാൻ പേജ് Official Facebook Fan Page
* നായകൻ സിനിമ റിവ്യൂ
* നായകൻ റിവ്യൂ
* നായകൻ ഓഡിയോ എ. ആർ. റഹ്മാൻ റിലീസ് ചെയ്തു.
* നായകൻ സിനിമ റിവ്യൂ
അഭിനന്ദൻ വർദ്ധമാൻ

ഇന്ത്യൻ വ്യോമസേനയിലെ ഒരു വിംഗ് കമാൻഡറും ഒരു മിഗ് 21 ബൈസൺ പൈലറ്റുമാണ് **അഭിനന്ദൻ വർദ്ധമാൻ**.  2019-ലെ ഇന്ത്യ–പാകിസ്താൻ സംഘർഷത്തിൽ അ​തി​ർ​ത്തി ക​ട​ന്നെ​ത്തി​യ പാ​ക്​ പോ​ർ​വി​മാ​ന​ങ്ങ​ളെ തു​ര​ത്തു​ന്ന നീ​ക്ക​ത്തി​നി​ട​യി​ൽ ​ത​ക​ർന്ന​ വി​മാ​ന​ത്തി​ൽ​നി​ന്ന്​ ര​ക്ഷ​പ്പെ​ട്ട അഭിനന്ദൻ, പാ​ക്​ സൈ​ന്യ​ത്തി​​ന്റെ ക​സ്​​റ്റ​ഡി​യി​ലാ​യി. മൂന്ന് ദിവസം പാകിസ്താൻ സേനയുടെ യുദ്ധ തടവുകാരനായിരുന്നതുകൊണ്ട് അദ്ദേഹത്തിന് ആഗോളതലത്തിൽ വിപുലമായ മാധ്യമ ശ്രദ്ധ ലഭിച്ചു. 

2019 മാർച്ച് ഒന്നാം തിയതി അദ്ദേഹത്തെ ജനീവാ കരാർ പ്രകാരം വാഗാ അതിർത്തിയിൽക്കൂടി ഇന്ത്യയിലേക്ക് തിരിച്ചയച്ചു. നയതന്ത്ര തലത്തിൽ ഇന്ത്യ നടത്തിയ ശ്രമങ്ങളും രാജ്യാന്തര സമൂഹത്തിന്റെ സമ്മർദങ്ങളും കണക്കിലെടുത്ത് പാകിസ്താൻ അദ്ദേഹത്തെ വിട്ടയക്കാൻ തീരുമാനിക്കുകയായിരുന്നു. അഭിനന്ദന്റെ മോചനം പുൽവാമ ഭീകരാക്രമണത്തിന്റെ പശ്ചാത്തലത്തിൽ ഏറ്റുമുട്ടലിലേക്കു കടന്ന ഇരു രാജ്യങ്ങളും തമ്മിലുള്ള സംഘർഷത്തിൽ അയവുവരുത്തുമെന്ന് വിലയിരുത്തപ്പെടുന്നു.  
## ആദ്യകാല ജീവിതം
1983 ജൂൺ 21 ന് തമിഴ്നാട്ടിൽ ജനിച്ചു. അച്ഛൻ എയർ മാർഷൽ സിംഹക്കുട്ടി  വർദ്ധമാൻ, അമ്മ ഒരു ഡോക്ടറാണ്. 2004-ൽ ​വ്യോ​മ​സേ​ന​യി​ൽ ചേ​ർ​ന്ന അഭിന​ന്ദ​ൻ ചെ​​ന്നൈ താ​മ്പ​ര​ത്തെ ത​ര​മ​ണി വ്യോ​മ​സേ​ന കേ​ന്ദ്ര​ത്തി​ലാ​ണ്​ പൈ​ല​റ്റാ​യി (173 കോ​ഴ്​​സ്​ വി​ഭാ​ഗം) പ​രി​ശീ​ല​നം പൂ​ർ​ത്തി​യാ​ക്കി​യ​ത്.

## മീശ
അഭിനന്ദന്റെ മോചനത്തിന് ശേഷം അദ്ദേഹത്തിന്റെ മീശ ഇന്ത്യയിൽ വലിയ ട്രെൻഡായി മാറിയിരുന്നു. ഇപ്പോൾ ഇന്ത്യയിൽ ഇതിനെ "അഭിനന്ദൻ-കട്ട്" എന്ന് വിളിക്കപ്പെടുന്നു.
ലഘുചിത്രം|അഭിനന്ദൻ-കട്ട്

## പുറത്തേക്കുള്ള കണ്ണികൾ

* 2019 ബാലാകോട്ട് വ്യോമാക്രമണം
* അജയ് അഹൂജ
* കമ്പംപതി നചികേത
* സൗരഭ് കാലിയ

## അവലംബം

വർഗ്ഗം:ജീവിച്ചിരിക്കുന്നവർ
മരിയ ലിയോപോൾഡിന ഓഫ് ഓസ്ട്രിയ

**ഡോണ മരിയ ലിയോപോൾഡിന ഓഫ് ഓസ്ട്രിയ** (22 January 1797 – 11 December 1826) ബ്രസീൽ സാമ്രാജ്യത്തിന്റെ ചക്രവർത്തിനിയും പോർച്ചുഗലിന്റെ രാജ്ഞിയും ഓസ്ട്രിയയുടെ ഒരു ആർച്ച് ഡച്ചെസും ആയിരുന്നു. ഓസ്ട്രിയയിൽ വിയന്നയിലെ ഹബ്സ്ബർഗ്-ലോറേനിൽ കരോളിൻ ജോസഫ് ലിയോപോൾഡൈൻ ഫ്രാൻസിസ്ക ഫെർഡിനൻഡയിൽ ഹോളി റോമൻ ചക്രവർത്തി ഫ്രാൻസിസ് രണ്ടാമന്റെയും അദ്ദേഹത്തിന്റെ രണ്ടാമത്തെ ഭാര്യ മരിയ തെരേസ, നേപ്പിൾസ് ആൻഡ് സിസിലിയുടെയും മകളായി ജനിച്ചു.  ആസ്ട്രിയയിലെ ഫെർഡിനാന്റ് I ചക്രവർത്തിയും, നെപ്പോളിയൻ ബോണാപ്പാർട്ടിൻറെ ഭാര്യയും ഡച്ചസ് ഓഫ് പർമയുമായ മേരി ലൂയിസും, അവരുടെ സഹോദരങ്ങളിൽപ്പെടുന്നു.
## അവലംബം
* 
* Barman, Roderick J. (1999). *Citizen Emperor: Pedro II and the Making of Brazil, 1825–1891*. Stanford, California: Stanford University Press.
* Morato, Francisco de Aragão (1835). *Memória sobre a soccessão da coroa de Portugal, no caso de não haver descendentes de Sua Magestade Fidelíssima a rainha D. Maria II* (in Portuguese). Lisbon: Typographia de Firmin Didot.
* Calmon, Pedro (1975). *História de D. Pedro II* (in Portuguese) 1–5. Rio de Janeiro: José Olímpio.

## പുറം കണ്ണികൾ

* Article by Princess Michael of Kent about Leopoldine Retrieved 26 January 2006

വർഗ്ഗം:1797-ൽ ജനിച്ചവർ
വർഗ്ഗം:പോർച്ചുഗീസ് ക്യൂൻസ് കൺസോർട്ട്
വർഗ്ഗം:രാജ്ഞിമാർ
രക്തമില്ലാത്ത മനുഷ്യൻ

വി.ടി. നന്ദകുമാർ കഥയെഴുതി എ. ഷെരീഫ് തിരക്കഥയും സംഭാഷണവും രചിച്ച് ജേസി സംവിധാനം ചെയ്ത് 1979-ൽ പുറത്തിറങ്ങിയ ഒരു മലയാളചലച്ചിത്രമാണ് ***രക്തമില്ലാത്ത മനുഷ്യൻ*** ജെ.ജെ പ്രൊഡക്ഷൻസിന്റെ ബാനറിൽ ജെ.ജെ.കുറ്റിക്കാട്, പാപ്പച്ചൻ എന്നിവർ നിർമ്മിച്ച ഈ ചിത്രത്തിൽ. സോമൻ, ജയഭാരതി, അടൂർ ഭാസി, ശുഭ എന്നിവരാണ് പ്രധാന വേഷങ്ങൾ ചെയ്തിരിക്കുന്നത്. സത്യൻ അന്തിക്കാട് എഴുതിയ ഈ ചിത്രത്തിലെ ഗാനങ്ങൾക്ക് സംഗീതം നൽകിയത് എം.കെ. അർജുനൻ ആയിരുന്നു.

## അഭിനേതാക്കൾ

## ഗാനങ്ങൾ
ഗാനങ്ങൾ :സത്യൻ അന്തിക്കാട്ഈണം :എം.കെ. അർജുനൻ  

	
## അവലംബം

## പുറത്തേക്കുള്ള കണ്ണികൾ
* 
## യൂറ്റ്യൂബിൽ കാണുക
രക്തമില്ലാത്ത മനുഷ്യൻ(1979)

വർഗ്ഗം:1979-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:എം കെ അർജ്ജുനൻ സംഗീതം നൽകിയ ചലച്ചിത്രങ്ങൾ
വർഗ്ഗം:സത്യൻ അന്തിക്കാട് - അർജുനൻ ഗാനങ്ങൾ
വർഗ്ഗം:ജേസി സംവിധാനം ചെയ്ത മലയാള ചലച്ചിത്രങ്ങൾ
വർഗ്ഗം:സോമൻ-ജയഭാരതി ജോഡി
വർഗ്ഗം:സത്യൻ അന്തിക്കാടിന്റെ ഗാനങ്ങൾ
വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ
മേരി ലൂയിസ്, ഡച്ചസ് ഓഫ് പർമ

**മേരി ലൂയിസ്, ഡച്ചസ് ഓഫ് പർമ** (12 ഡിസംബർ 1791 - 17 ഡിസംബർ 1847) ഓസ്ട്രിയൻ ആർച്ച്ഡച്ചസ് ആയിരുന്നു. 1814 മുതൽ മരണം വരെ പർമയുടെ ഡച്ചസ് ആയി ഭരണം നടത്തിയിരുന്നു. 1810 മുതൽ 1814 വരെ ഫ്രഞ്ച് രാജ്ഞിയും നെപ്പോളിയന്റെ രണ്ടാമത്തെ ഭാര്യയായിരുന്നു.

ഓസ്ട്രിയയിലെ ഹബ്സ്ബർഗ് ചക്രവർത്തിയായ ഫ്രാൻസിസ് രണ്ടാമന്റെയും രണ്ടാമത്തെ ഭാര്യയായ നേപ്പിൾസിലെയും സിസിലിയിലെയും രാജ്ഞിയായ മരിയ തെരേസയുടെ മൂത്ത കുട്ടിയായി ജനിക്കുകയും ചെയ്തു. ഓസ്ട്രിയയും ഫ്രാൻസും തമ്മിലുള്ള നിരന്തരമായ വിപ്ലവ പോരാട്ടത്തിന്റെ കാലഘട്ടത്തിലാണ് മാരി ലൂയിസ് വളർന്നത്. നെപ്പോളിയൻ ബോണപാർട്ടിന്റെ കൈകൊണ്ടുള്ള സൈനിക പരാജയങ്ങൾ ഓസ്ട്രിയയിൽ കനത്ത പീഡനം അനുഭവിക്കുന്ന മനുഷ്യരുടെ എണ്ണം വർദ്ധിക്കുകയും വിശുദ്ധ റോമാസാമ്രാജ്യം പിരിച്ചുവിടാൻ ഫ്രാൻസിസിനെ പ്രേരിപ്പിക്കുകയും ചെയ്തു. അഞ്ചാം സഖ്യത്തിന്റെ യുദ്ധം അവസാനിച്ചതിന്റെ ഫലമായി 1810-ൽ നെപ്പോളിയന്റെയും മാരി ലൂയിസിന്റെയും വിവാഹം നടന്നു. ഓസ്ട്രിയയും ഫ്രഞ്ച് സാമ്രാജ്യവും തമ്മിലുള്ള സമാധാനത്തിന്റെയും സൗഹൃദത്തിന്റെയും ഒരു ഹ്രസ്വ കാലഘട്ടത്തിൽ വിവാഹബന്ധം ആരംഭിച്ചു. ഫ്രാൻസിനെ അവജ്ഞാപൂർവ്വം വീക്ഷിച്ചുകൊണ്ടാണ് മാരി ലൂയിസ് വളർന്നെങ്കിലും വിവാഹത്തിന് സമ്മതിച്ചു. നെപ്പോളിയൻ അവളെ ആരാധിച്ചിരുന്നു. കൂടാതെ യൂറോപ്പിലെ ഒരു പ്രമുഖ രാജകുടുംബത്തിലെ അംഗത്തെ വിവാഹം കഴിക്കാനും ആഗ്രഹിച്ചിരുന്നു. നെപ്പോളിയനോടൊപ്പം, അവൾ ഒരു മകനെ പ്രസവിക്കുകയും റോമിലെ രാജാവാകുകയും പിന്നീട് റീച്ച്സ്റ്റാഡ് ഡ്യൂക്ക് ആകുകയും നെപ്പോളിയന് ശേഷം നെപ്പോളിയൻ രണ്ടാമനും ആയി.
## ചിത്രശാല


File:Crown of Empress Marie Louise 299 9964.jpg|Crown of Empress Marie Louise. Set in silver, the 950 diamonds weigh 700 carats. The 79 original emeralds have been replaced with Persian turquoise cabochons.
File:Clock Thomire Louvre OA9511.jpg|A French Empire mantel clock representing Mars and Venus, an allegory of the wedding of Napoleon I and the Archduchess Marie Louise, c.1810.
File:Maria Luigia Duchess of Parma.jpg|Decree with which Marie Louise Italianized her name as Maria Luigia.
File:Maria Luigia 10 soldi 768767.jpg|10 soldi coin of Parma, 1815, bearing the head of Marie Louise on the obverse and her "ML" monogram on the reverse.
File:Sarcophage Impératrice Marie-Louise Kapuzinergruft Vienne.jpg|Sarcophagus of Marie Louise in the Imperial Crypt, Vienna.



## ഇതും കാണുക
* Napoleon Diamond Necklace

## Notes

## അവലംബം
*
*
*
*
* 
*
*
*
*
*
* Potocka-Wąsowiczowa, Anna z Tyszkiewiczów. *Wspomnienia naocznego świadka.* Warszawa: Państwowy Instytut Wydawniczy, 1965.
*
*
*

## പുറം കണ്ണികൾ

*Marie Louise at *Die Welt der Habsburger* 

|-

|-

|-

വർഗ്ഗം:നെപ്പോളിയൻ ബോണപ്പാർട്ട്
വർഗ്ഗം:രാജ്ഞിമാർ
നെപ്പോളിയൻ ഡയമണ്ട് നെക്ലേസ്

1811-1812-ൽ ഫ്രാൻസിന്റെ നെപ്പോളിയൻ ഒന്നാമൻ കമ്മീഷൻ ചെയ്ത ഒരു ഡയമണ്ട് നെക്ലേസാണ് നെപ്പോളിയൻ ഡയമണ്ട് നെക്ലേസ്. നിലവിൽ ഇത് യുണൈറ്റഡ് സ്റ്റേറ്റ്സ് വാഷിങ്‌ടൺ, ഡി. സി., സ്മിത്ത്സോണിയൻ ഇൻസ്റ്റിറ്റ്യൂഷനിൽ പ്രദർശിപ്പിച്ചിരിക്കുന്നു.
## അവലംബം

വർഗ്ഗം:നെപ്പോളിയൻ ബോണപ്പാർട്ട്
കാദംബരി ദേവി

ലഘുചിത്രം|കാദംബരി ദേവി
**കാദംബരി ദേവി** (ജീവിതകാലം : 1859 ജൂലായ്  5- 1884 ഏപ്രിൽ 21) ജ്യോതിരിന്ദ്രനാഥ് ടഗോറിന്റെ  പത്നിയായിരുന്നു. രബീന്ദ്രനാഥ ടഗോറിന്റെ  ജ്യേഷ്ഠസഹോദരനായിരുന്നു  ജ്യോതിരിന്ദ്രനാഥ്. സാഹിത്യത്തിലും സംഗീതത്തിലും കാദംബരി ദേവിക്ക് അഭിരുചിയുണ്ടായിരുന്നു. അകാലമരണമടഞ്ഞ കാദംബരി, ആത്മഹത്യ ചെയ്തതാണെന്നും പറയപ്പെടുന്നു. കാദംബരിയുടെ മരണം തനിക്കേറ്റ  ഏറ്റവും വലിയ മാനസികാഘാതമായിരുന്നെന്ന്  രബീന്ദ്രനാഥ് തന്റെ സ്മരണകളിൽ പറയുന്നു. 

## ജനനം, വിവാഹം
1859 ജൂലായ്  5-ന് കൊൽക്കത്തയിൽ ശ്യാം ഗാംഗുലിയുടെ മൂന്നാമത്തെ പുത്രിയായി കാദംബരി ദേവി ജനിച്ചു. മാതാപിതാക്കൾ അവർക്കു നല്കിയ പേര് മാതംഗിനി എന്നായിരുന്നുവത്രെ.   ഒമ്പതാമത്തെ വയസ്സിൽ ജ്യോതിരിന്ദ്രനാഥ് ടഗോറുമായുള്ള വിവാഹം നടന്നു. വിവാഹശേഷം  ഭർതൃഗൃഹത്തിലെ പേരായിരുന്നു കാദംബരി. ജനനത്തിയതിക്കും പേരിനും പേരുമാറ്റത്തിനും രേഖീയമായ തെളിവുകളില്ല. ജ്യോതിരിന്ദ്രനാഥിന് കാദംബരിയേക്കാൾ ഒമ്പതു വയസ്സുണ്ടായിരുന്നു. രബീന്ദ്രനാഥിന് കാദംബരിയേക്കാൾ രണ്ടു വയസ്സു കുറവും. കാദംബരിയുടേയും രബീന്ദ്രനാഥിന്റേയും പഠിത്തത്തിന്റെ ചുമതല ജ്യോതിരിന്ദ്രനാഥിനായിരുന്നു. ചെറുപ്രായത്തിൽത്തന്നെ കവിതകളും കഥകളുമെഴുതിത്തുടങ്ങിയ രബീന്ദ്രനാഥിന്റെ  രചനകളെ ഏറ്റവുമാദ്യം വായിച്ച് വിലയിരുത്തിയിരുന്നത് കാദംബരിയായിരുന്നു.  

കാദംബരിയും രബീന്ദ്രനാഥും തമ്മിലുടലെടുത്ത ബാല്യകാല ചങ്ങാത്തം കൗമാരത്തിലും യൗവനത്തിലും തുടർന്നു.  ഈ സൗഹൃദം പല തരത്തിൽ വ്യാഖ്യാനിക്കപ്പെട്ടിട്ടുണ്ട് ,    

## മരണം
രബീന്ദ്രനാഥ് ടഗോറിന്റെ വിവാഹം 1883 ഡിസമ്പർ  9-നായിരുന്നു. നാലു മാസങ്ങൾക്കു ശേഷം 1884 ഏപ്രിൽ  21-ന്  കാദംബരി നിര്യാതയായി.  അധികമായ അളവിൽ കറപ്പു സേവിച്ച്  ആത്മഹത്യ ചെയ്തതാണെന്നും പറയപ്പെടുന്നു. സുനിൽ ഗംഗോപാധ്യായുടെ   പ്രഥം ആലോ (ആദ്യകിരണങ്ങൾ) എന്ന ചരിത്രനോവലിൽ ഇതേപ്പറ്റി പരാമർശം ഉണ്ട്. 

## നഷ്ടനീഡും   ചാരുലതയും
നഷ്ട നീഡ് (തകർന്ന കിളിക്കൂട്)  ടഗോർ 1901-ൽ എഴുതിയ നോവെല്ലയാണ്.  ഇത് പരോക്ഷമായി  കാദംബരിയും രബീന്ദ്രനാഥും തമ്മിലുള്ള  ബന്ധത്തെ സൂചിപ്പിക്കുന്നു എന്ന് അഭിപ്രായമുണ്ട്.  1964-ൽ സത്യജിത് റേ ഈ കഥ ചാരുലത എന്ന പേരിൽ  ചലച്ചിത്രമാക്കി,. 

## അവലംബം

## പുറം കണ്ണികൾ
* https://m.youtube.com/watch?list=PLEJ8D7mRSBafh9G0B82n0ilmuRQbYYjtd&v=qDUdC_4XxuE
* *The Telegraph*. Spotlight on the women in Tagore's life. 7 May 2004.

വർഗ്ഗം:1858-ൽ ജനിച്ചവർ
വർഗ്ഗം:1884-ൽ മരിച്ചവർ
വർഗ്ഗം:രബീന്ദ്രനാഥ് ടാഗോർ
ദർഗാവ്

ഗിസൽഡോൻ നദിയുടെ തീരത്തുള്ള റഷ്യയിലെ റിപ്പബ്ലിക് ഓഫ് നോർത്ത് ഓസ്സെറ്റിയ-അലാനിയയിലെ പ്രിഗൊറോഡൊനി ജില്ലയിലെ ഒരു ഗ്രാമമാണ് **ദർഗാവ്** (, *Dærğævs*). ദർഗാവ് എന്നാണ് ഈ ഗ്രാമത്തിന്റെ പേരെങ്കിലും "മരിച്ചവരുടെ നഗരം" എന്നാണ് ഈ പ്രദേശത്തെ വിശേഷിപ്പിക്കുന്നത്. ടാഗോർറിയയിലെ ഓസ്സെറ്റിയൻ പ്രവിശ്യയുടെ കേന്ദ്രമായിരുന്നു ദർഗാവ്സ്.
## മരിച്ചവരുടെ നഗരം

ഡാർഗാവ്സ് ഗ്രാമത്തിന് പുറത്ത് "മരിച്ചവരുടെ നഗരം" എന്ന് വിളിക്കുന്ന ഒരു അലാനിയൻ നെക്രോപോളിസ് ഉണ്ട്. 99 വ്യത്യസ്ത ശവകുടീരങ്ങളും നിലവറകളും ഇതിൽ ഉൾപ്പെടുന്നു. ചില സ്രോതസ്സുകൾ പറയുന്നത് നിലവറകളിൽ ഏറ്റവും പഴക്കം ചെന്നത് പന്ത്രണ്ടാം നൂറ്റാണ്ടിലേതാണെന്നും  എന്നാൽ മറ്റുചിലത് ഏറ്റവും പഴയ നിലവറ പതിനാലാം നൂറ്റാണ്ടിലേതാണെന്നും  ചിലത് 16 ആം നൂറ്റാണ്ടിലേതാണെന്നും പറയുന്നു. സമുച്ചയത്തിന്റെ പിൻഭാഗത്ത് ഒരു ഗോപുരം കാണാം. അതിന്റെ മുകൾഭാഗം നശിപ്പിക്കപ്പെട്ടിരുന്നു.
### വാസ്തുവിദ്യ
## അവലംബം

വർഗ്ഗം:റഷ്യയിലെ ഗ്രാമങ്ങൾ
വി.​എസ്. സുരേഖ

ഒരു ഇന്ത്യൻ വനിതാ പോൾ വാൾട്ട് കായികതാരമാണ് **വി.എസ്. സുരേഖ** (ജനനം: ) 2014 - ൽ ന്യൂഡൽഹിയിൽ വച്ചു നടന്ന ദേശീയ ഓപ്പൺ ചാമ്പ്യൻഷിപ്പിൽ 4.15 മീറ്റർ ഉയരം താണ്ടി കൊണ്ട് ദേശീയ റെക്കോർഡ് കുറിച്ചു.  ദേശീയ തലത്തിൽ 4 മീറ്റർ എന്ന ഉയരം മറികടന്ന ആദ്യത്തെ ഇന്ത്യൻ വനിതാ പോൾ വാൾട്ട് താരമാണ് സുരേഖ. 

## ആദ്യകാല ജീവിതം
1984 ഓഗസ്റ്റ് 14-ന് കേരളത്തിൽ ജനിച്ചു. പ്രാഥമിക വിദ്യാഭ്യാസ കാലത്ത് ലോങ് ജമ്പ് പോലെയുള്ള കായിക മത്സരങ്ങളിലും പങ്കെടുത്തിരുന്നു. ഹൈസ്കൂൾ വിദ്യാഭ്യാസ കാലഘട്ടത്തിൽ ചെന്നൈയിലെ പ്രൈം സ്പോർട്സ് അക്കാദമിയിലെ കായിക പരിശീലകനായ നാഗരാജ്, മുൻ പോൾ വാൾട്ട് കായികതാരമായ മാണിക് രാജ് തുടങ്ങിയ കായിക പരിശീലകർക്കു കീഴിൽ പോൾവാൾട്ട് പരിശീലനം നേടുകയുണ്ടായി. ഇതിനെ തുടർന്നാണ് സുരേഖ ദേശീയ മത്സരങ്ങളിൽ പങ്കെടുക്കാൻ ആരംഭിച്ചത്. 

## കായിക ജീവിതം
2003 സെപ്റ്റംബർ 28 - ാം തീയതി ബാംഗ്ലൂരിൽ വച്ചു നടന്ന 43-ാമത് ദേശീയ ഓപ്പൺ അത്‌ലറ്റിക് ചാമ്പ്യൻഷിപ്പ് മത്സരത്തിൽ 3.51 എന്ന ഉയരം താണ്ടിക്കൊണ്ട് ദേശീയ റെക്കോർഡ് കുറിച്ചു.   2014 നവംബറിൽ ന്യൂഡൽഹിയിൽ വച്ചു നടന്ന ദേശീയ ഓപ്പൺ ചാമ്പ്യൻഷിപ്പ് മത്സരത്തിൽ വച്ച് ഇതേ റെക്കോർഡ് വീണ്ടും മറികടന്നുകൊണ്ട് 4.15 മീറ്റർ എന്ന ഉയരം താണ്ടുകയുണ്ടായി.  

2006 - ൽ ഖത്തറിലെ ദോഹയിൽ വച്ചു നടന്ന ഏഷ്യൻ ഗെയിംസിലും തുടർന്ന് 2009 നവംബറിൽ ചൈനയിലെ പ്രധാനപ്പെട്ട നഗരമായ ഗ്വാങ്ഷൂവിൽ വച്ചു നടന്ന ഏഷ്യൻ ചാമ്പ്യൻഷിപ്പിലും ഇന്ത്യയെ പ്രതിനിധീകരിച്ച് സുരേഖ പങ്കെടുത്തിരുന്നു.
## മികച്ച പ്രകടനങ്ങൾ

## വ്യക്തി ജീവിതം
ഇന്ത്യൻ ട്രിപ്പിൾ ജമ്പ് കായികതാരവും ഈ ഇനത്തിലെ ദേശീയ റെക്കോർഡിനുടമയും മലയാളിയുമായ രഞ്ജിത്ത് മഹേശ്വരിയെയാണ് സുരേഖ വിവാഹം ചെയ്തിരിക്കുന്നത്.  ജിയ, സ്പർശ എന്നീ രണ്ടു മക്കളുണ്ട്. . 2014 - ൽ 4.15 മീറ്റർ താണ്ടിക്കൊണ്ട് ദേശീയ റെക്കോർഡ് സ്വന്തമാക്കിയപ്പോൾ മകൾക്ക് നാലു വയസ്സായിരുന്നു. 

നിലവിൽ ദക്ഷിണ റെയിൽവേയിലെ ഉദ്യോഗസ്ഥയാണ്. 

## അവലംബം

## പുറം കണ്ണികൾ
*

വർഗ്ഗം:ഇന്ത്യയിലെ കായികതാരങ്ങൾ
ഓസ്ട്രിയൻ ഫെഡറൽ റയിൽവേസ്

ഓസ്ട്രിയൻ സർക്കാരിൻറെ ഉടമസ്ഥതയിൽ ഉള്ള ഒരു തീവണ്ടി കമ്പനിയാണ് **ഓസ്ട്രിയൻ ഫെഡറൽ റയിൽവേസ്** (.

## അവലംബം
ശൈശവവിവാഹ നിരോധന നിയമം, 2006

2006 നവംബർ ഒന്നിന് ഇന്ത്യയിലെ ശൈശവ വിവാഹ നിരോധന നിയമം പ്രാബല്യത്തിൽ വന്നു. 2017 ഒക്റ്റോബറിൽ, കുട്ടികളായ വധുവിനൊപ്പം ലൈംഗിക കുറ്റകൃത്യങ്ങൾക്ക് അറസ്റ്റ് ചെയ്യപ്പെട്ട  പുരുഷന്മാർക്ക് സുപ്രീംകോടതി ഒരു വിധി പുറപ്പെടുവിച്ചു. വളരെക്കാലമായി പരമ്പരാഗതവും മതപരവും സാംസ്കാരികവുമായ സംരക്ഷണത്തിന്റെ വേരുകളുപയോഗിച്ച് ദുരുപയോഗം ചെയ്തിരുന്ന ഒരു ആചാരം, നിയമം മൂലം സുപ്രീം കോടതി നിയന്ത്രണം കൊണ്ടുവന്നു. ഇന്ത്യയിലെ പുരുഷന്മാർക്ക് 21 ഉം സ്ത്രീകൾക്ക് 18 ഉം വയസ്സ്, വിവാഹപ്രായമാക്കി നടപ്പിലാക്കിയ നിയമമാണു 2006-ലെ ശൈശവവിവാഹ നിരോധന നിയമം. നിലവിലുണ്ടായിരുന്ന ശൈശവവിവാഹ നിയന്ത്രണനിയമം(Child Marriage Restrain Act 1929) ശൈശവ വിവാഹനിരോധന നിയമമാക്കി (Prohibition of Child Marriage Act, 2006) പുതുക്കുകയായിരുന്നു. 

നിയമത്തിന്റെ 10ആം വകുപ്പു പ്രകാരം ബാലവിവാഹം നടത്താൻപ്രേരിപ്പിക്കുന്നവർക്കും 18 വയസ്സു തികയാത്ത പെൺകുട്ടിയെ വിവാഹം ചെയ്തു കൊടുക്കുന്നതിന്നു നേത്രുത്വം നൽകുന്നവർക്കും രണ്ടുവർഷം കഠിനതടവും ഒരുലക്ഷം രൂപ പിഴയും ശിക്ഷവിധിക്കാം.
18 വയസ്സിന് മുമ്പുള്ള ശൈശവ വിവാഹത്തെ യൂനിസെഫ് നിർവചിക്കുന്നത് മനുഷ്യാവകാശത്തിന്റെ ലംഘനമായിട്ടാണ്.  വളരെക്കാലമായി ഇന്ത്യയിൽ വിവാഹജീവിതം ഒരു പ്രശ്നമായിത്തീർന്നിരിക്കുന്നു. പരമ്പരാഗതവും സാംസ്കാരികവും മതപരവുമായ സംരക്ഷണത്തിന്റെ വേരുകൾകൊണ്ട് അത് യുദ്ധം ചെയ്യാൻ കഠിനമായി പോരാടപ്പെട്ടിരിക്കുന്നു. 2001 ലെ സെൻസസ് പ്രകാരം  ഇന്ത്യയിൽ 15 വയസ്സിന് താഴെയുള്ള 1.5 മില്യൺ പെൺകുട്ടികൾ വിവാഹിതരായിട്ടുണ്ട്. ശിശുവിവാഹത്തിൻറെ ദോഷകരമായ ചില പ്രത്യാഘാതങ്ങൾ കുട്ടികളുടെയും സുഹൃത്തുക്കളുടെയും, കുട്ടികളുടെയും സുഹൃത്തുക്കളുടെയും ലൈംഗിക ചൂഷണം, ബല്യകാല ഗർഭധാരണം, ആരോഗ്യ അപകടങ്ങൾ, ഗാർഹിക പീഡനങ്ങൾക്ക് വിധേയരായ കുട്ടികൾ, ശിശുമരണ നിരക്ക്കൂടുക, കുറഞ്ഞ ഭാരമുള്ള കുഞ്ഞുങ്ങൾ ജനിക്കുക എന്നിവയാണു. 
## ചരിത്ര പശ്ചാത്തലം

18 വയസ്സിനു മുമ്പുള്ള  ബാലവിവാഹത്തെ  മാനവാവകാശത്തിന്റെ ലംഘനമായി യുണിസെഫ് (UNISEF)കണക്കാക്കുന്നു.  ശൈശവ വിവാഹം ഏറെക്കാലം ഇൻഡ്യയിൽ ഒരു പ്രശ്നമായിമാറിയ ബാലവിവാഹം, പാരമ്പര്യവും, സാംസ്കാരികവും, മതപരവുമായ സംരക്ഷണത്തിന്റെ വേരുകളുപയോഗിച്ച് ദുരുപയോഗം ചെയ്തിരുന്ന ഒന്നായിരുന്നു.  [2001 ലെ 2001 ലെ സെൻസസ് പ്രകാരം 2001-ലെ സെൻസസ്] 15 വയസിൽ താഴെ പ്രായമുള്ള 1.5 മില്യൺ പെൺകുട്ടികൾ ഇന്ത്യയിലുണ്ട്. ശിശുവിവാഹത്തിൻറെ ദോഷകരമായ ചില പ്രത്യാഘാതങ്ങൾ കുട്ടികൾക്കും സുഹൃത്തുക്കൾക്കും ലൈംഗിക ചൂഷണം, ശൈശവ ഗർഭധാരണം, ആരോഗ്യ അപായങ്ങൾ, ഗാർഹിക പീഡനങ്ങൾക്ക് വിധേയരായ കുട്ടികൾ, ശിശു മരണനിരക്ക്, താഴ്ന്ന വിദ്യാഭ്യാസം എന്നിവമൂലം  കുട്ടികളുടെ വിദ്യാഭ്യാസം നഷ്ടപ്പെടുത്തുന്നു. ഭാരക്കുറവുള്ള ശിശുക്കൾ ജനിക്കുക,  തുടങ്ങിയവ. 
## ലക്ഷ്യം
ശൈശവ വിവാഹം നടത്തുന്നതും ബന്ധപ്പെട്ടതുമായ കാര്യങ്ങളെ  നിർത്തലാക്കുക എന്നതാണ് ആക്ടിൻറെ ലക്ഷ്യം. ശിശുവിവാഹം സമൂഹത്തിൽ നിന്നും ഇല്ലാതായെന്ന് ഉറപ്പുവരുത്തുന്നതിനായി, ഭാരത സർക്കാർ  ശൈശവ വിവാഹം തടയൽ നിയമം പുതുക്കുകയുണ്ടായി.  ഈ പുതുക്കിയ നിയമം ശിശുവിവാഹം നിരോധിക്കുക, കുട്ടികളെ സംരക്ഷിക്കുക, ഇരകൾക്ക് ആശ്വാസം നൽകൽ, ലൈംഗികകുറ്റകൃത്യങ്ങൾ പ്രോത്സാഹിപ്പിക്കുക എന്നീ കുറ്റം ചെയ്യുന്നവർക്ക് ശിക്ഷ നൽകും. ഈ നിയമം നടപ്പിലാക്കുന്നതിനായി ശൈശവവിവാഹ നിരോധന ഓഫീസറെ നിയമിക്കുന്നതാണു.

## അവലംബം
വർഗ്ഗം:സ്ത്രീകളെ സംബന്ധിച്ച വിഷയങ്ങൾ
മാൻഡറിൻ ഓറഞ്ച്

മറ്റു ഓറഞ്ച് പഴങ്ങളുമായി സാമ്യമുള്ള ഒരു ചെറിയ സിട്രസ് വൃക്ഷമാണ് **മാൻഡറിൻ ഓറഞ്ച്** . സാധാരണയായി ഫലങ്ങളായോ അല്ലെങ്കിൽ ഫ്രൂട്ട് സലാഡുകളായോ ഭക്ഷിക്കുന്നു. റെഡ്ഡിഷ്-ഓറഞ്ച് മന്ദാരിൻ കൾട്ടിവർ ടാംഗറിൻ ആയി വില്ക്കപ്പെടുന്നു. എന്നാൽ ഇത് ഒരു ബൊട്ടാണിക്കൽ വർഗ്ഗീകരണത്തിൽപ്പെടുന്നതല്ല. മാൻഡറിൻ ഓറഞ്ചിന്റെ സങ്കരയിനങ്ങളടങ്ങിയ ഓറഞ്ച് നിറമുള്ള സിട്രസ് പഴങ്ങളുടെ ഒരു കൂട്ടമാണ് ടാംഗറിൻ.

## ജീവശാസ്ത്രപരമായ വിവരണം

ഇടത്തരം വലിപ്പത്തിലുള്ള മരം ആയ സിട്രസ് റെക്ടികുലേറ്റ , സാധാരണഗതിയിൽ 4 മീറ്റർ (13 അടി) വരെ ഉയരം വയ്ക്കുന്നു. എന്നാൽ 30 വർഷം പഴക്കമുള്ള ഒരു വൃക്ഷം 5 മീറ്റർ (16 അടി) വരെ ഉയരം വയ്ക്കാറുണ്ട്. (അത്തരമൊരു വൃക്ഷത്തിന് 5-7 ആയിരം വരെ പഴങ്ങൾ കാണപ്പെടുന്നു).  സാധാരണയായി മരത്തിൽ മുള്ളുകൾ രൂപംപ്രാപിച്ചിട്ടുണ്ട്. 

## പോഷണം

## ഇതും കാണുക
* Japanese citrus
* List of citrus fruits
* Tangerine
* *[[Citrus unshiu]]*
* *[[Ju Song]]* – "In Praise of the Orange-Tree"

*Orange (fruit)

## അവലംബം

;Notes

* ''Citrus reticulata'' at *Plants for a Future*

## പുറം കണ്ണികൾ

*
* Mandarin Orange Nutrition Facts 
* UC Riverside Mandarin Variety Descriptions
* Mandarin Orange – from Morton, J. (1987) ''Fruits of Warm Climates''

വർഗ്ഗം:ഉഷ്ണമേഖലാ ഫലങ്ങൾ
വർഗ്ഗം:ഓറഞ്ച് ഇനങ്ങൾ
വർഗ്ഗം:നാരകങ്ങൾ
വർഗ്ഗം:സിട്രസ്
സ്മാൾ കൗപർ മഡോണ

1505-ൽ ഇറ്റാലിയൻ നവോത്ഥാന കലാകാരനായ റാഫേൽ ഗ്രാമീണ മാതൃകയിൽ മേരിയെയും കുഞ്ഞിനെയും ചിത്രീകരിച്ചിരിക്കുന്ന ഒരു ചിത്രമാണ് **സ്മാൾ കൗപർ മഡോണ.**
## കഥ
സ്മോൾ കൗപർ മഡോണ വരച്ചതിന്റെ കാരണം എന്താണെന്ന് അറിവായിട്ടില്ല. അത് സ്വകാര്യമായി ആരെങ്കിലും ഏർപ്പാടുചെയ്ത് വരപ്പിച്ചതായിരിക്കാമെന്നും കരുതുന്നു.അല്ലെങ്കിൽ ചിലപ്പോൾ മഡോണയുടെയും കുട്ടിയുടെയും ചിത്രങ്ങൾ പലപ്പോഴും കല്യാണ സമ്മാനങ്ങൾ നൽകുന്നതിനായി പൊതുകലാവിപണിക്കു വേണ്ടി വരപ്പിക്കുന്ന പതിവുണ്ടായിരുന്നു. അതിലേയ്ക്കായി വരപ്പിച്ചതായിരിക്കാമെന്നും കരുതുന്നു. ചിത്രത്തിന്റെ വലതു വശത്തുള്ള പള്ളി സാൻ ബർണാർഡിനോയിലെ സഭയാണ്.  അവിടെയാണ് ഡ്യൂക്ക് ഓഫ് അർബിനോയെ അടക്കം ചെയ്തിരിക്കുന്നത്. (റാഫേൽ ജനിച്ചത് അവിടെയാണ്). സഭയുടെ സാന്നിദ്ധ്യം അർത്ഥമാക്കുന്നത് ചിത്രകലയെ "ഭക്തി ആവശ്യകതകൾക്കായി കുടുംബം ഏർപ്പാടുചെയ്ത് വരപ്പിച്ചതായിരിക്കാമെന്നും കരുതുന്നു.അതേ സമയം, റാഫേൽ അർബിനോയിൽ വളർന്ന സ്ഥലത്തുണ്ടായിരുന്ന സഭയുടെ ഓർമ്മകളെയും അവതരിപ്പിച്ചിരിക്കുന്നു.
## ചിത്രകാരനെക്കുറിച്ച്
 
നവോത്ഥാനകാല ഇറ്റലിയിലെ ചിത്രകാരനും ശില്പിയുമായിരുന്നു റാഫേൽ. പിതാവായ ജിയോവാനി സാന്റി ഡ്യൂക്കിന്റെ കൊട്ടാരം ചിത്രകാരനായിരുന്നു. പിതാവ് തന്നെയായിരുന്നു റാഫേലിന്റെ ആദ്യ ഗുരു. പതിനഞ്ചാം വയസ്സിൽ റാഫേൽ പ്രശസ്ത ചിത്രകാരനായിരുന്ന പിയെട്രോ പെറുഗിനോയുടെ കീഴിൽ പരിശീലനം നേടി. 1502-ൽ പെറുഗിനോയുടെ ശിഷ്യനായിരുന്ന പിന്റുറിക്ക്യോയുടെ ക്ഷണം സ്വീകരിച്ച് റാഫേൽ സിയേനയിലേക്ക് പോയി. 1504-ലെ കന്യകയുടെ വിവാഹം (Wedding of the Virgin) ആണ്‌ അദ്ദേഹത്തിന്റെ ആദ്യത്തെ പ്രധാന രചനയായി കണക്കാക്കുന്നത്. റാഫേൽ തന്റെ ജീവിതത്തിന്റെ അവസാനത്തെ 12 വർഷങ്ങൾ കഴിച്ചുകൂട്ടിയതും പ്രശസ്തമായ രചനകളിലധികവും നടത്തിയതും റോമിൽ വച്ചായിരുന്നു. രൂപത്തിന്റെ വ്യക്തത, രചനാരീതി, മനുഷ്യന്റെ ആഡംബരത്തിന്റെ നിയോപ്ലാറ്റോണിക് ആദർശത്തിന്റെ ദൃശ്യനേട്ടം എന്നിവയിലൂടെ അദ്ദേഹത്തിന്റെ ചിത്രങ്ങൾ പ്രശംസിക്കപ്പെടുന്നു. 
റാഫേൽ ഒരു "നാടോടികളുടെ" ജീവിതം നയിച്ചു, വടക്കൻ ഇറ്റലിയിലെ വിവിധ കേന്ദ്രങ്ങളിൽ പ്രവർത്തിച്ചിരുന്നു. 1504 മുതൽ ഫ്ലോറൻസിൽ കൂടുതൽ സമയം ചെലവഴിച്ചു.
## ഇതും കാണുക
**[[Niccolini-Cowper Madonna]]*

## അവലംബം

## പുറം കണ്ണികൾ
*The ''Small Cowper Madonna''
*Report of 1913 sale to wealthy Americans




വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
വർഗ്ഗം:റാഫേൽ മഡോണാസ്
വർഗ്ഗം:നാഷണൽ ഗാലറി ഓഫ് ആർട്ടിന്റെ ശേഖരങ്ങൾ
ടെക്കോമാൻതെ സ്പെഷിയോസ

ന്യൂസിലാന്റിന്റെ വടക്കെ അറ്റത്തുനിന്നും 55&nbsp;km അകലെയുള്ള ത്രീ കിംഗ്സ് അയലന്റിൽ നിന്നും 1945- ൽ നടന്ന ശാസ്ത്രീയസർവേയിൽ കണ്ടെത്തിയ ഒരു സസ്യമാണ്  **ടെക്കോമാൻതെ സ്പെഷിയോസ** അല്ലെങ്കിൽ **ത്രീ കിങ്സ് വൈൻ**. ഇതിന്റെ ഒരേയൊരു ചെടിമാത്രമാണ് കണ്ടെത്താനായത്. ടെക്കോമാൻതെയുടെ മറ്റ് നാല് സ്പീഷീസുകൾ കാണപ്പെടുന്നത് ക്വീൻസ്‌ലാന്റ്, ഇന്തോനേഷ്യ, ന്യൂ ഗിനിയ, സോളമൻ ദ്വീപുകൾ എന്നിവിടങ്ങളിലാണ്.

## അവലംബം

* Auckland Museum Natural History Information Centre, ''Three Kings Vine / Native Bignonia''. Accessed 2007-05-30.
* P. Bannister, 'Winter frost resistance of leaves of some plants from the Three Kings Islands, grown outdoors in Dunedin, New Zealand' ''New Zealand Journal of Botany'', 1984, Vol. 22 : 303-306. Accessed 2010-10-07.
* New Zealand Plant Conservation Network, ''Tecomanthe speciosa'' . Accessed 2007-05-30.

വർഗ്ഗം:ബിഗ്നോണിയേസീ
വർഗ്ഗം:മൂന്ന് കിംഗ്സ് ദ്വീപുകൾ
വർഗ്ഗം:ന്യൂസിലാന്റിലെ വംശനാശഭീഷണി നേരിടുന്ന സസ്യങ്ങൾ
റഷ്യൻ റയിൽവേസ്

റഷ്യൻ സർക്കാരിൻറെ ഉടമസ്ഥതയിലുള്ള തീവണ്ടി കമ്പനിയാണ് **റഷ്യൻ റയിൽവേസ്**().

## അവലംബം
മാർഗരറ്റ് അറ്റ്‌വുഡ്

കനേഡിയൻ കവയിത്രിയും നോവലിസ്റ്റും സാഹിത്യ വിമർശകയും എഴുത്തുകാരിയും, അധ്യാപികയും പരിസ്ഥിതി പ്രവർത്തകയുമാണ് **മാർഗരറ്റ് എലനോർ അറ്റ്‌വുഡ്** (**Margaret Eleanor Atwood**  ജനനം നവംബർ 18, 1939). പതിനേഴ് കവിതാസമാഹാരങ്ങൾ, പതിനാറ് നോവലുകൾ, എട്ട് കുട്ടികളുടെ പുസ്തകങ്ങൾ, ഒരു ഗ്രാഫിക് നോവൽ   എന്നിവയടക്കം നിരവധി പുസ്തകങ്ങൾ പ്രസിദ്ധീകരിച്ചു. മാൻ ബുക്കർ പ്രൈസ്, ആർതർ .സി ക്ലാർക് അവാർഡ്, ഗവർണർ ജനറൽസ് അവാർഡ്, ഫ്രാൻസ് കാഫ്ക പുരസ്കാരം എന്നിവ അടക്കമുള്ള നിരവധി പുരസ്കാരങ്ങളും അറ്റ്‌വുഡ് നേടിയിട്ടുണ്ട്.

## ആദ്യകാല ജീവിതം
ഓട്ടവയിൽ, കാൾ എഡ്മണ്ട് അറ്റ്‌വുഡിന്റെയും മാർഗരറ്റ് ഡൊറോത്തിയുടെയും മൂന്ന് മക്കളിൽ രണ്ടാമത്തവളായി ജനിച്ചു. പിതാവ് വനങ്ങളിലെ പ്രാണികളെക്കുറിച്ച് പഠനം നടത്തുന്ന ശാസ്ത്രജ്ഞനും മാതാവ് ഡയറ്റീഷ്യനുമായിരുന്നു.  പിതാവിന്റെ ജോലിസംബന്ധമായി മാർഗരറ്റിന്റെ ബാല്യകാലം വടക്കൻ കുബെക്കിലെ വനപ്രദേശങ്ങളിലും ഓട്ടവയിലേക്കും തിരിച്ചുമുള്ള യാത്രകളിലുമായി ചെലവഴിച്ചു. ഇതിനാൽ പന്ത്രണ്ട് വയസ്സുവരെ അവർക്ക് മുഴുവൻ സമയ സ്കൂൾ വിദ്യാഭ്യാസം ലഭിച്ചിരുന്നില്ല. 

വളരെയധികം പുസ്തകങ്ങൾ വായിക്കുമായിരുന്ന മാർഗരറ്റ്, ഡെൽ പോകറ്റ്ബുക് മിസ്ടറീസ്, *[[Grimms' Fairy Tales|ഗ്രിമ്മിന്റെ കഥകൾ]]*, കോമിക്കുകൾ, കനേഡിയൻ മൃഗങ്ങളുടെ കഥകൾ എന്നിവ ഇഷ്ടപ്പേട്ടിരുന്നു. ടൊറോണ്ടോയിലെ ലിയസൈഡ് ഹൈ സ്കൂളിൽനിന്നും 1957-ൽ സ്കൂൾ വിദ്യഭ്യാസം പൂർത്തിയാക്കി. ആറാം വയസിൽ തന്നെ അവർ നാടകങ്ങളും കവിതകളും എഴുതുവാൻ തുടങ്ങിയിരുന്നു.

പതിനാറാമത്തെ വയസിൽ ഒരു എഴുത്തുകാരിയാവണമെന്ന് അവർ തീരുമാനിച്ചു 1957-ൽ, യൂണിവേഴിസിറ്റി ഒഫ് ടൊറോന്റൊ വിക്റ്റോറിയ കോളേജിൽ ചേർന്ന അവർ, *[[Acta Victoriana|ആക്റ്റ വിക്റ്റോറിയാന]]* എന്ന കോളേജ് മാസികയിൽ കവിതകളും ലേഖനങ്ങളും എഴുതി. 1961 -ൽ ബാചിലർ ഒഫ് ആർട്സ് (ഇംഗ്ലീഷ്) ബിരുദം കരസ്ഥമാക്കി.

1961-ൽ വുഡ്രോ വിൽസൺ ഫെലോഷിപ്പോടെ ഹാർവാഡ് യൂണിവേഴ്സിറ്റിയുടെ റാഡ്ക്ലിഫ് കോളേജിൽ ബിരുദാനന്താര ബിരുദപഠനം ആരംഭിച്ചു. 1962-ൽ മാസ്റ്റേഴ്സ് ബിരുദം നേടി.

## അവലംബം

വർഗ്ഗം:1939-ൽ ജനിച്ചവർ
വർഗ്ഗം:കനേഡിയൻ പരിസ്ഥിതി പ്രവർത്തകർ
പാരാ കമാൻഡോ

ഭാരതീയ കരസേനയിലെ സ്പെഷ്യൽ ഓപ്പറേഷൻസ് വിഭാഗമാണ് **പാരാ കമാൻഡോ** എന്നറിയപ്പെടുന്നത്. പാരാ എസ്.എഫ്. എന്നും പറയാറുണ്ട്. പാരച്യൂട്ട് റെജിമെന്റിന്റെ ഭാഗമാണിത്.

## അവലംബം
റനൻകുലസ് ലയല്ലി

**റനൻകുലസ് ലയല്ലി** (**മൌണ്ടൻ ബട്ടർക്കപ്, മൗണ്ട് കുക്ക് ബട്ടർക്കപ്, അല്ലെങ്കിൽ, മൌണ്ട് കുക്ക് ലില്ലി**) റനൻകുലസ് (ബട്ടർക്കപ്) ജീനസിലെ ഈ സ്പീഷീസ് ന്യൂസിലാന്റിലെ തദ്ദേശവാസിയാണ്. 700-1,500 മീറ്റർ ഉയരമുള്ള തെക്ക് ദ്വീപ്, സ്റ്റ്യൂവാർട്ട് ഐലന്റ് എന്നിവിടങ്ങളിൽ ഇത് കാണപ്പെടുന്നു. 

## ചിത്രശാല


Image:Ranunculus lyallii foliage.jpg|Foliage
Image:Mount Cook Buttercups with Hooker Valley in the background.jpg|ഒറാക്കി / മൗണ്ട് കുക്ക് നാഷണൽ പാർക്കിൽ ആൽപൈൻ സ്‌ക്രബിൽ വളരുന്ന സസ്യങ്ങൾ


## അവലംബം

## ഉറവിടങ്ങൾ
Lyall, Andrew; "David Lyall (1817–1895): Botanical explorer of Antarctica, New Zealand, the Arctic and North America" (2010) 26:2 *The Linnean* pp.&nbsp;23–48, Linnean Society of London (July 2010).

വർഗ്ഗം:ന്യൂസിലാൻഡിലെ സസ്യജാലങ്ങൾ
വർഗ്ഗം:റാണുൺകുലസ്
ഇരമല്ലിക്കര

ആലപ്പുഴ ജില്ലയിലെ ചെങ്ങന്നൂർ താലൂക്കിലെ തിരുവൻവണ്ടൂർ പഞ്ചായത്തിൽ സ്ഥിതി ചെയ്യുന്ന ഒരു ഗ്രാമമാണ് **ഇരമല്ലിക്കര**. പ്രാവിന്കൂട്-ആലുംതുരുത്തി റോഡിലാണ് ഈ ഗ്രാമം സ്ഥിതി ചെയ്യുന്നത് .ആലുംതുരുത്തിയിൽ നിന്നും നാലു കിലോമീറ്റര് അകലെയാണ് ഈ ഗ്രാമം .ഇവിടുത്തെ ഒരു പ്രധാനപ്പെട്ട വിദ്യാഭ്യാസ സ്ഥാപനമാണ് ശ്രീ അയ്യപ്പ കോളേജ് .
സ്റ്റ്യൂവാർട്ട് ഐലന്റ്

ന്യൂസിലാന്റിൻറിലെ മൂന്നാമത്തെ വലിയ ദ്വീപാണ് **സ്റ്റ്യൂവാർട്ട് ഐലന്റ്** (). സൗത്ത് ഐലൻഡിൽ നിന്ന് ഏകദേശം 30 കിലോമീറ്ററുകൾ 19 മൈൽ അകലെ തെക്ക് ഭാഗത്തായി, ഫോവ്യൂക്സ് കടലിടുക്കിന് മറുവശത്തായാണ് ഇതു സ്ഥിതി ചെയ്യുന്നത്. 2013-ലെ സെൻസസ് രേഖകളനുസരിച്ച് ഈ ദ്വീപിലെ സ്ഥിരമായ ജനസംഖ്യ 381 ആയിരുന്നു. അവരിൽ ഭൂരിഭാഗവും ദ്വീപിന്റെ കിഴക്കൻ ഭാഗത്തുള്ള ഒബാൻ അധിവാസ കേന്ദ്രത്തിലാണു ജീവിക്കുന്നത്.

## അവലംബം
മൂക്കുതല ക്ഷേത്രങ്ങൾ

മലപ്പുറം ജില്ലയിൽ പൊന്നാനി താലൂക്കിൽ നന്നംമുക്ക് പഞ്ചായത്തിൽ സ്ഥിതിചെയ്യുന്ന ഒരു ഗ്രാമമാണ് മൂക്കുതല. തൃശ്ശൂർ-കുറ്റിപ്പുറം സംസ്ഥാനപാതയിൽ ചങ്ങരംകുളത്തുനിന്ന് മൂന്ന് കിലോമീറ്റർ പടിഞ്ഞാറുമാറിയാണ് ഈ സ്ഥലം സ്ഥിതിചെയ്യുന്നത്. ഈ ഗ്രാമത്തിൽ പ്രസിദ്ധമായ മൂന്ന് ദേവീക്ഷേത്രങ്ങളും ഒരു ശിവക്ഷേത്രവും ഒരു നരസിംഹമൂർത്തിക്ഷേത്രവുമുണ്ട്. ഇവിടങ്ങളിലെല്ലാം പ്രതിഷ്ഠ നടത്തിയത് ശങ്കരാചാര്യരാണെന്ന് വിശ്വസിയ്ക്കപ്പെടുന്നു. മേലേക്കാവ്, കീഴേക്കാവ്, കണ്ണേങ്കാവ് എന്നിവയാണ് ദേവീക്ഷേത്രങ്ങൾ. ഇവ ഒറ്റ ക്ഷേത്രമായാണ് ഗണിയ്ക്കപ്പെട്ടിട്ടുള്ളത്. മറ്റ് ക്ഷേത്രങ്ങൾ അല്പം മാറിയാണ് സ്ഥിതിചെയ്യുന്നത്.

## ഐതിഹ്യം
ഒരിയ്ക്കൽ, ഇന്ന് ക്ഷേത്രമിരിയ്ക്കുന്ന വഴിയിലൂടെ സഞ്ചരിയ്ക്കുകയായിരുന്ന ശങ്കരാചാര്യർക്ക് അടുത്തൊരു സ്ഥലത്ത് അതിദിവ്യമായ ഒരു തേജസ്സ് കാണാനിടയായി.

വർഗ്ഗം:മലപ്പുറം ജില്ലയിലെ ക്ഷേത്രങ്ങൾ
ഫെമിന മിസ്സ് ഇന്ത്യ 2019

**ഫെമിന മിസ്സ് ഇന്ത്യയുടെ** 56-ാമത് പതിപ്പാണ് **ഫെമിന മിസ്സ് ഇന്ത്യ 2019**. ഈ സൗന്ദര്യമത്സരം 2019 ജൂൺ 15-ന് ഇൻഡോറിലെ സർദാർ വല്ലഭായ് പട്ടേൽ സ്റ്റേഡിയത്തിൽ നടന്നു. പരിപാടിയുടെ അവസാനത്തിൽ തമിഴ്നാട്ടിലെ അനുക്രീതി വാസ് തന്റെ പിൻഗാമിയായി രാജസ്ഥാനിലെ സുമൻ റാവോയെ കിരീടമണിയിച്ചു.

കൂടാതെ മിസ്സ് ഗ്രാൻഡ് ഇന്റർനാഷണൽ റണ്ണർ-അപ്പ് ആയ മീനാക്ഷി ചൗധരി തന്റെ പിൻഗാമിയായി ഛത്തീസ്‌ഗഢ്ഡിലെ ശിവാനി ജാധവിനെ മിസ്സ് ഗ്രാൻഡ് ഇന്ത്യ 2019-ആയും, ഗായത്രി ഭാരദ്വാജ്‌ ബീഹാറിലെ ശ്രേയ ശങ്കറിനെ മിസ്സ് ഇന്ത്യ യുണൈറ്റഡ് കോണ്ടിനെന്റസ് 2019-ആയും, ശ്രേയ റാവോ തെലംഗാണയിലെ സഞ്ജന വിജിനെ റണ്ണർ-അപ്പ് ആയും കിരീടധാരിയാക്കി.

## പശ്ചാത്തലം
നോർത്ത്/വടക്ക്, സൗത്ത്/തെക്ക്, ഈസ്റ്റ്/കിഴക്ക്, വെസ്റ്റ്/പടിഞ്ഞാറ് എന്നീ നാല് സോൺ-ഉകളിൽ (മേഖലകളിൽ) നിന്നുമുള്ള അതേതു സംസ്ഥാനങ്ങളിലെ വിജയികൾ തന്റെ സംസ്ഥാനത്തെ പ്രതിനിതീകരിച്ച് മിസ്സ് ഇന്ത്യ 2019 ഗ്രാൻഡ് ഫിനാലെയിൽ പങ്കെടുക്കും.

## ഫലം
;Color key

ഓരോ മേഖലയ്ക്കും ഒരു മെന്റോർ (മാർഗദർശി) നിയമിച്ചിട്ടുണ്ട്:

* നോർത്ത്/വടക്ക് & സൗത്ത്/തെക്ക് മേഖല: ദിയ മിർസ (മിസ്സ് ഏഷ്യ പസഫിക് ഇന്റർനാഷണൽ 2000)
* ഈസ്റ്റ്/കിഴക്ക് & വെസ്റ്റ്/പടിഞ്ഞാറ് മേഖല: നേഹ ദൂപിയ (ഫെമിന മിസ്സ് ഇന്ത്യ 2002)

## മത്സരാർത്ഥികൾ
ഫെമിന മിസ്സ് ഇന്ത്യ 2019 ഔദോഗികമായ 30 മത്സരാർത്ഥികളുടെ പട്ടിക.

## കുറിപ്പുകൾ
##### നിയമനം
* കേരളം - ഫെമിനാ മിസ് ഇന്ത്യ 2019 ഓർഗനൈസേഷൻ ഫെമിന മിസ്സ് ഇന്ത്യ കേരള 2019 ആയി ലക്ഷ്മി മേനോനെ നിയമിച്ചു. വ്യക്തിപരമായ കാരണങ്ങളാൽ ഫെമിനാ മിസ് ഇന്ത്യ 2019-ൽ യഥാർത്ഥ പ്രതിനിധിയായി തിരഞ്ഞെടുത്ത ജേൻ തോംപ്സണിന് മത്സരിക്കുവാൻ സാധിക്കാത്തതിനാലാണ് നിയമനം നടത്തിയത്. 2019-ലെ ഫെമിന മിസ്സ് ഇന്ത്യ കേരളത്തിലെ ഒഡിഷനിൽ ഏറ്റവും മികച്ച മൂന്ന് ഫൈനലിസ്റ്റുകളിൽ ഒന്നായിരുന്നു ലക്ഷ്മി മേനോൻ.

## അവലംബം

## പുറത്തേക്കുള്ള കണ്ണികൾ
* ഫെമിന മിസ്സ് ഇന്ത്യ ഔദ്യോഗിക വെബ്സൈറ്റ്
രേഖ രാജു

**രേഖാ രാജു** കർണ്ണാടകയിലെ ബാംഗ്ലൂരിൽ നിന്നുള്ള ഇന്ത്യൻ ക്ലാസിക്കൽ നർത്തകിയും അദ്ധ്യാപികയുമാണ്. ഭരതനാട്യം, മോഹിനിയാട്ടം എന്നീ നൃത്തരൂപങ്ങളിലാണ് അവർ വൈദഗ്ദ്ധ്യം നേടിയിരിക്കുന്നത്.

ഒരു തീയേറ്റർകലാകാരനായ എം.ആർ. രാജുവിന്റേയും ജയലക്ഷ്മി രാഘവന്റേയും മകളായി കേരളത്തിലെ പാലക്കാട് ജില്ലയിലാണ് രേഖ ജനിച്ചതെങ്കിലും പിന്നീട് കുടുംബം ബാഗ്ലൂരിലേയ്ക്ക് താമസം മാറുകയായിരുന്നു. നാലു വയസ്സ് പ്രായമുള്ളപ്പോൾ അവർ ക്ലാസിക്കൽ നൃത്തം പഠിക്കാൻ തുടങ്ങി. ഗുരു ശ്രീമതി കലാമണ്ഡലം ഉഷ ദത്തർ, ഗുരു ശ്രീമതി രാജു ദത്തർ, ഗുരു ശ്രീമതി ഗോപിക വർമ്മ, ഗുരു പ്രൊഫസർ ജാനാർദ്ദനൻ തുടങ്ങി നിരവധി പ്രശസ്തരായ ഗരുക്കന്മാരുടെ കീഴിൽ അവർ തീവ്രമായ നൃത്തപരിശീലനം നടത്തി. കോളേജ് വിദ്യാഭ്യാസം പൂർത്തിയാക്കിയ അവർ കൊമേർസിൽ ബിരുദമെടുക്കുകയും ബിരുദാനന്തര ബിരുദപഠനത്തിൽ ഹ്യൂമൻ റിസോഴ്സ് & അക്കൗണ്ട്സ് ആൻ്റ്  പെർഫോമിംഗ് ആർട്സ് തെരഞ്ഞെടുക്കുകയും ചെയ്തു.  ജർമ്മനിയിലെ ഹെയ്ഡൽബർഗ് സർവ്വകലാശാലയിൽ നിന്ന് ലളിതകലകളിൽ പി.എച്ച്.ഡി യും പൂർത്തിയാക്കി. 

## അവലംബം

വർഗ്ഗം:മോഹിനിയാട്ടം നർത്തകർ
വർഗ്ഗം:ഭരതനാട്യ നർത്തകർ
പാരാഫോളിക്കുലാർ കോശങ്ങൾ

തൈറോയിഡ് ഗ്രന്ഥിയുടെ ഫോളിക്കിളുകൾക്ക് പുറമേയുള്ള വലിയ കോശങ്ങളാണ് **പാരാഫോളിക്കുലാർ കോശങ്ങൾ**. 'സി (ക്ലിയർ) കോശങ്ങൾ' എന്നും ഇവ അറിയപ്പെടുന്നു. ഒറ്റയ്ക്കൊറ്റയ്ക്കോ ചെറുകൂട്ടങ്ങളായോ കാണപ്പെടുന്ന ഹോർമോൺ ഉത്പാദകകോശങ്ങളാണിവ. രക്തത്തിലെ കാൽസ്യത്തിന്റെ അളവ് സാധാരണ നിലയിലും കൂടുമ്പോൾ രക്തത്തിലേയ്ക്ക് കാൽസിടോണിൻ എന്ന ഹോർമോണിനെ ഉത്പാദിപ്പിക്കുന്നു. ഇത് രക്തത്തിലെ അധികമുള്ള കാൽസ്യത്തിന്റെ അളവ് സാധാരണനിലയിലെത്തിക്കുന്നു. 

## കോശഘടന
തൈറോയിഡ് ഗ്രന്ഥിയുടെ ഫോളിക്കിളുകളുടെ ഉൾഭാഗവുമായി നേരിട്ട് ബന്ധമില്ലാത്ത കോശങ്ങളാണിവ. തൈറോയിഡ് ഗ്രന്ഥിയുടെ എപ്പിത്തീലിയ ആവരണത്തിനുൾവശത്തായി ഇവ കാണപ്പെടുന്നു. പെയിൽ സ്റ്റെയിനിംഗ് കോശങ്ങളാണിവ. തൈറോയിഡ് ഫോളിക്കിളുകളെ പൊതിയുന്ന ബേയ്സ്മെന്റ് ആവരണത്തിനുള്ളിലാണ് ഇവ സ്ഥിതിചെയ്യുന്നത്. തൈറോയിഡ് ഗ്രന്ഥിയുമായി കൂടിച്ചേരുന്ന ന്യൂറൽ ക്രസ്റ്റ് കോശങ്ങളിൽ നിന്നാണ് സി കോശങ്ങൾ രൂപപ്പെ‌ടുന്നത്.  സ്ഥാനമനുസരിച്ച് പാരാഫോളിക്കുലാർ കോശങ്ങൾ എന്നും (തൈറോയിഡ് ഫോളിക്കിളുകൾക്ക് സമീപമുള്ളത്) സി കോശങ്ങൾ എന്നും (ക്ലിയർ- വ്യക്തമായി കാണാവുന്നത്) പേരുകൾ ഇവയ്ക്കുണ്ട്. 

## അവലംബം
ഷിൻ ഹൈ-ജോംഗ്

ദക്ഷിണ കൊറിയൻ പെൺകുട്ടികളുടെ AOA അംഗം എന്ന നിലയിൽ പ്രശസ്തയായ ദക്ഷിണ കൊറിയൻ ഗായികയും നടിയുമായ *ഷിൻ ഹൈ-ജോംഗ്*'(ജനനം ആഗസ്റ്റ് 10, 1993) **ഹൈജിയോംഗ്** എന്ന പേരിലാണ് അറിയപ്പെടുന്നത്.

## മുൻകാലജീവിതം
3-ാം പ്രാഥമിക റൗണ്ട് വരെ ഒരു സൂപ്പർമോഡൽ മത്സരത്തിൽ ഹൈജിയോംഗ് മത്സരിച്ചു. അവിടെ FNC എന്റർറ്റൈസിംഗ് കാസ്റ്റിംഗ് ഡയറക്ടർ അവരെ കണ്ടെത്തുകയും 2010 ഓഗസ്റ്റിൽ എഫ്എൻസി ട്രെയിനി ആകുകയും ചെയ്തു.
## കരിയർ
### AOA
2012 ജൂലൈ 30 ന്, ഹൈജിയോംഗ് AOA യുടെ അംഗമായി M നെറ്റ്സ് പ്രക്ഷേപണം നടത്തിയ M! കൗണ്ട്ഡൗൺ സംഗീത പരിപാടിയിൽ അരങ്ങേറ്റം നടത്തി. അവരുടെ  ഏഞ്ചൽസ് സ്റ്റോറി എന്ന ആദ്യസിംഗിൾ ഗാനത്തിൻറെ ടൈറ്റിൽ ട്രാക്ക് "എൽവിസ്" ആയിരുന്നു.ഇതുവരെ, AOA ആകെ 3 ഇപിഎസുകളും ഒൻപത് സിംഗിൾസുകളും പുറത്തിറക്കി.

## അവലംബം

## പുറം കണ്ണികൾ

* 
*

വർഗ്ഗം:ജീവിച്ചിരിക്കുന്നവർ
വർഗ്ഗം:1993-ൽ ജനിച്ചവർ
വർഗ്ഗം:കൊറിയൻ നടിമാർ
ഉത്തര ഉണ്ണി

**ഉത്തരാ ഉണ്ണി** കേരളത്തിൽ നിന്നുള്ള പരുസ്കാരങ്ങൾ നേടിയ പരിശീലന സിദ്ധിച്ച ഒരു ഭാരതനാട്യ നർത്തകിയും യുനെസ്കോയുടെ അന്താരാഷ്ട്ര ഡാൻസ് കൗൺസിൽ അംഗവുമാണ്. ഹ്രസ്വചിത്രങ്ങൾ, ഡോക്യുമെന്ററികൾ, സംഗീത വീഡിയോകൾ എന്നിവ നിർമ്മിക്കുന്നതിലും സംവിധാനം ചെയ്യുന്നതിലും അവർ വൈദഗ്ദ്ധ്യം നേടിയിട്ടുണ്ട്. ഒരു അഭിനേത്രികൂടിയായ അവർ പ്രധാനമായി തമിഴ്, മലയാള ചലച്ചിത്രങ്ങളിൽ വേഷങ്ങൾ അവതരിപ്പിക്കാറുണ്ട്. കൊച്ചിയിലെ ടെമ്പിൾ സ്റ്റെപ്സ് എന്നറിയപ്പെടുന്ന നൃത്ത അക്കാദമിയുടെ മേധാവിയായി പ്രവർത്തിക്കുന്ന അവർ ജയ്ഹിന്ദ് ടിവിയിലെ പരിപാടികളുടെ അവതാരകകൂടിയാണ്.

## അവലംബം

വർഗ്ഗം:ഇന്ത്യൻ ചലച്ചിത്ര നടിമാർ
വർഗ്ഗം:മലയാളചലച്ചിത്രനടിമാർ
വർഗ്ഗം:1992-ൽ ജനിച്ചവർ
ഹെബെ (പ്ലാന്റ്)

**ഹെബെ** / hiːbiː / ന്യൂസിലാന്റിലുള്ള സസ്യങ്ങളുടെ ഒരു ജനുസ്സാണ്. ഫ്രഞ്ച് പോളിനേഷ്യയിലെ റാപ, ഫാക്ലാൻഡ് ദ്വീപുകൾ, തെക്കേ അമേരിക്ക എന്നിവിടങ്ങളിൽ ഇത് വ്യാപിച്ചിരിക്കുന്നു. ഗ്രീക്ക് ദേവതയായ ഹെബെയുടെ പേരിലാണ് ഈ ജനുസ്സ് അറിയപ്പെടുന്നത്.
## സ്പീഷീസ്

About 90-100 species, including:

* *[[Hebe acutiflora]]*
* *[[Hebe albicans]]*
* *[[Hebe amplexicaulis]]*
* *[[Hebe arganthera]]*
* *[[Hebe armstrongii]]*
* *[[Hebe barkeri]]*
* *[[Hebe bishopiana]]*
* *[[Hebe brachysiphon]]*
* *[[Hebe breviracemosa]]*
* *[[Hebe brevifolia]]*
* *[[Hebe buchananii]]*
* *[[Hebe canterburiensis]]*
* *[[Hebe carnosula]]*
* *[[Hebe chathamica]]*
* *[[Hebe cheesmannii]]*
* *[[Hebe ciliolata]]*
* *[[Hebe colensoi]]*
* *[[Hebe cupressoides]]*
* *[[Hebe decumbens]]*
* *[[Hebe dieffenbachii]]*
* *[[Hebe diosmifolia]]*
* *[[Hebe elliptica]]*
* *[[Hebe epacridea]]*
* *[[Hebe gibbsii]]*
* *[[Hebe glaucophylla]]*
* *[[Hebe gracillima]]*
* *[[Hebe haastii]]*
* *[[Hebe hectorii]]*
* *[[Hebe hulkeana]]*
* *[[Hebe lavaudiana]]*
* *[[Hebe leiophylla]]*
* *[[Hebe ligustrifolia]]*
* *[[Hebe lycopodioides]]*
* *[[Hebe macrantha]]*
* *[[Hebe matthewsii]]*
* *[[Hebe obtusata]]*
* *[[Hebe ochracea]]*
* *[[Hebe odora]]*
* *[[Hebe parviflora]]*
* *[[Hebe pauciramosa]]*
* *[[Hebe pimeleoides]]*
* *[[Hebe pinguifolia]]*
* *[[Hebe propinqua]]*
* *[[Hebe rakaiensis]]*
* *[[Hebe raoulii]]*
* *[[Hebe recurva]]*
* *[[Hebe salicifolia]]*
* *[[Hebe salicornioides]]*
* *[[Hebe speciosa]]*
* *[[Hebe stricta]]*
* *[[Hebe subalpina]]*
* *[[Hebe subsimilis]]*
* *[[Hebe tetragona]]*
* *[[Hebe tetrasticha]]*
* *[[Hebe topiaria]]*
* *[[Hebe traversii]]*
* *[[Hebe trisepala]]*
* *[[Hebe venustula]]*
* *[[Hebe vernicosa]]*

## Cultivation

**H. albicans'
*'Blue Clouds'
*’Caledonia’ 
*'Emerald Gem'
*'[[Great Orme]]'
*'Margret'
*'Midsummer beauty'&nbsp;&nbsp;&nbsp;&nbsp;&nbsp;&nbsp;
*'Mrs Winder'
*'Neil's Choice'
*'Nicola's Blush'
**H. ochracea* 'James Stirling'
*'[[Oratia]] Beauty'
*'Pascal'
*'Pewter Dome'
**H. pimeloides* 'Quicksilver'&nbsp;&nbsp;&nbsp;&nbsp;&nbsp;&nbsp;
**H. pinguifolia* 'Pagei'
*'Pink Elephant'
**H. rakaiensis*
**H. recurva* 'Boughton Silver'
*'Red Edge'
*'Sapphire'
*'Silver Queen'
**H. topiaria*
**H. vernicosa*
*’Wingletye’ 
*'[[Wiri]] Dawn'
*'Youngii'


==ചിത്രശാല==
<gallery>
Image:Hebe.speciosa.web.jpg|*Hebe speciosa*
Image:Hebe pinguifolia3.jpg|*Hebe pinguifolia*
Image:Hebe buchananii1.jpg|*Hebe buchananii*
</gallery>
<gallery>
Image:Hebe decumbens0.jpg|*Hebe decumbens*
Image:Hebe x franciscana.jpg|Flowers of *Hebe × franciscana*
Image:Hebe x franciscana02.jpg|Flowers of *Hebe × franciscana*
Image:Hebe January 2008-1.jpg|*Hebe x franciscana* (Blue Gem)
</gallery>
<gallery>
Image:Hebe albicans.jpg|*Hebe albicans*
Image:Hebe rakaiensis.jpg|*Hebe rakaiensis*
File:Koromiko flower (Hebe stricta).jpg|*Hebe stricta*
</gallery>

==അവലംബം==


*
*
*
*[http://www.ars-grin.gov/cgi-bin/npgs/html/genus.pl?5436 Germplasm Resources Information Network: *Hebe'']
*The Hebe Society 
*

## പുറം കണ്ണികൾ
* 

വർഗ്ഗം:ഉദ്യാന സസ്യങ്ങൾ
വർഗ്ഗം:ലാമിയേൽസ്
വർഗ്ഗം:സസ്യജനുസുകൾ
വോൾവി തടാകം

**വോൾവി തടാകം** (ഗ്രീക്ക്: Λίμνη Βόλβη, Línni Vólvi) ചാൽക്കിദികി ഉപദ്വീപിൽ, ഗ്രീസിലെ തെസ്സലോനികി പ്രദേശത്ത് സ്ഥിതിചെയ്യുന്നു.12 മൈൽ (19 കിലോമീറ്റർ) നീളവും 6 അല്ലെങ്കിൽ 8 മൈൽ (9.7 അല്ലെങ്കിൽ 12.9 കി.മി) വീതിയുമുള്ള രാജ്യത്തെ രണ്ടാമത്തെ വലിയ തടാകമാണിത്. 68 ചതുരശ്ര കി.മീ. ഉള്ള ഈ പ്രദേശത്തെ തടാകം 20 മീറ്റർ ആഴത്തിലുമാണ്. കൊറോണിയ തടാകത്തിന്റെ കിഴക്കുഭാഗത്തായി സ്ഥിതി ചെയ്യുന്നു (ലാങാദാസ് തടാകം).
## ഇതും കാണുക
*List of lakes in Greece
*Mygdonia

## അവലംബം

## പുറം കണ്ണികൾ

*Article on Lake Volvi, with photos .

വർഗ്ഗം:തടാകങ്ങൾ
ജയന്റ് വൈൽഡ് ഗൂസ് പഗോഡ

ചൈനയിലെ ഷാങ്സി പ്രവിശ്യയിലെ തെക്കൻ ഷിയാനിൽ  സ്ഥിതി ചെയ്യുന്ന ഒരു ബുദ്ധമത പഗോഡ ആണ് **ബിഗ് വൈൽഡ് ഗൂസ് പഗോഡ** അഥവാ **ജയന്റ് വൈൽഡ് ഗൂസ് പഗോഡ** (Chinese: 大雁塔; pinyin: Dàyàn tǎ) താങ്ങ് രാജവംശത്തിന്റെ കാലത്ത് 652-ൽ പണികഴിപ്പിച്ഛ ഈ പഗോഡ യഥാർത്ഥത്തിൽ അഞ്ച് നിലകളായി കാണപ്പെടുന്നു.
## ചിത്രശാല

File:Great wild goose pagoda by night.JPG|Giant Wild Goose Pagoda by night
File:Statue of Xuanzang. Wild Goose Pagoda, Xi'an.jpg|Statue of Xuanzang. Giant Wild Goose Pagoda, Xi'an.
File:Giant Wild Goose 2.jpg|Close up view of the eaves and exterior bricks
File:Grande pagode avalokiteshvara hall.png|Avalokiteshvara Hall
File:Great wild goose pagoda by night from park.jpg|View from the park
File: 大雁塔-内部.jpg|Inside the Giant Wild Goose Pagoda


## Notes

## അവലംബം
*Benn, Charles (2002). *China's Golden Age: Everyday Life in the Tang Dynasty*. Oxford: Oxford University Press.
*Ingles, O.G. "Impressions of a Civil Engineer in China," *The Australian Journal of Chinese Affairs* (Number 7, 1982): 141–150.
*Heng Chye Kiang. (1999). *Cities of Aristocrats and Bureaucrats: The Development of Medieval Chinese Cityscapes*. Singapore: Singapore University Press. .
*Watson, William. (2000). *The Arts of China to A.D. 900*. New Haven: Yale University Press. .

## പുറം കണ്ണികൾ
* TravelChina

വർഗ്ഗം:ചൈനയിലെ ലോകപൈതൃകകേന്ദ്രങ്ങൾ
വർഗ്ഗം:ബുദ്ധക്ഷേത്രങ്ങൾ
ബർഹാൻ വണി

ഹിസ്ബുൾ മുജാഹിദീൻ എന്ന കാശ്മീരി മിലിട്ടൻറ് ഗ്രൂപ്പിന്റെ കമാൻഡറായിരുന്നു **ബർഹാൻ മുസാഫർ വണി.** കാഷ്മീരിലെ ഇന്ത്യക്കെതിരായ തീവ്രവാദ പ്രവർത്തനങ്ങളെക്കുറിച്ച് സോഷ്യൽ മീഡിയയിൽ നടത്തിയ പ്രവർത്തനങ്ങളുടെ ഫലമായി കാശ്മീരികൾക്കിടയിൽ അദ്ദേഹം ഏറെ ജനപ്രീതി നേടി.കാഷ്മീരിലെ ഒരു നാടൻ നായകനായിരുന്ന മുസാഫർ 22-ാം വയസ്സിൽ 2016 ജൂലൈ 8 ന് ഇന്ത്യൻ സുരക്ഷാ സേനയുമായുള്ള ഏറ്റുമുട്ടലിൽ കൊല്ലപ്പെട്ടു.

## ഇതും കാണുക
*Insurgency in Jammu and Kashmir
*UN mediation of Kashmir
*2010 Kashmir unrest
*2009 Shopian rape and murder case
*2016 Kashmir unrest
*Kashmir conflict

## അവലംബം

## പുറം കണ്ണികൾ
*Video:Kashmir unrest prompts new curfew , Reuters

വർഗ്ഗം:1994-ൽ ജനിച്ചവർ
വർഗ്ഗം:2016-ൽ മരിച്ചവർ
വർഗ്ഗം:ജമ്മു-കശ്മീരിലെ തീവ്രവാദം
വർഗ്ഗം:കശ്മീർ പ്രശ്നം
വർഗ്ഗം:കശ്മീർ
സെന്റ് പിയറി ഐലന്റ്(കാനഡ)

സെന്റ് പിയറിയിലെയും മിക്വലോണിലെയും മൂന്നു പ്രധാന ദ്വീപുകളിലൊന്നാണ് **സെന്റ് പിയറി ഐലന്റ്**. ദ്വീപിന്റെ കിഴക്കൻ തീരത്ത് സ്ഥിതിചെയ്യുന്ന സൈന്റ് പിയറി പട്ടണം ദ്വീപിലെ പ്രധാന ജനസംഖ്യാ കേന്ദ്രമാണ്. സെന്റ് പിയറി ദ്വീപിന്റെ തീരങ്ങളിൽ പല ചെറിയ ദ്വീപുകളും കിടക്കുന്നു. കിഴക്ക് Île-aux-Marins, L'Île-aux-Vainqueurs എന്നിവയാണ്. സെയിന്റ് പിയറിന്റെ വടക്കേ ഭാഗത്ത് ഗ്രാൻഡ് കൊളംബിയർ സ്ഥിതിചെയ്യുന്നു. സെന്റ് പിയറി  ദ്വീപും അയൽ ദ്വീപുകളും ചേർന്ന് സെയിന്റ് പിയർ കമ്യൂൺ രൂപീകരിച്ചിരിക്കുന്നു. സെയിന്റ് പിയറിയും മൈക്വെലോണും ( മറ്റൊന്ന് മക്ബെലാൻ-ലംഗ്ലാഡ്) ആണ് മറ്റു രണ്ട് കമ്യൂണുകൾ. ന്യൂഫൗണ്ട് ലാൻഡിൽ നിന്നും ഫെറിയിലൂടെ ഈ ദ്വീപ് സന്ദർശിക്കാൻ കഴിയുമെങ്കിലും ഫ്രാൻസ് രാജ്യത്തിൻറേതായ കുടിയേറ്റ നിയന്ത്രണവും ഇവിടെയുണ്ട്. 
## ചിത്രശാല

File:St. Pierre Beached Boats, France (near Newfoundland).jpg|St. Pierre beached boats
File:View from Hilltop, St. Pierre (near Newfoundland, Canada).jpg|St. Pierre view from hilltop


വർഗ്ഗം:വടക്കേ അമേരിക്കയിലെ ദ്വീപുകൾ